text:
ळीवरही आपले स्वातंत्र्य आपण गमावतोय का या भीतीने गांजलेला माणूस! पण रंगांच्या निवडीचे स्वातंत्र्य म्हणजे नक्की काय? आणि रंगांना फक्त दृष्टीचा आयाम असतो की आणखी काही गुणावगुणांचा, मूल्यांचा अवमूल्यांचाही? रंग हे निव्वळ रंग न म्हणून राहता त्यांची प्रतीके होऊन जातात तेव्हा मुमु सारख्या अगदी कॉस्मोपॉलिटन वातावरणातील स्त्रीच्याही मनात ती खोल रुजून बसतात. मुमूच्या बाबतीत केवळ पूर्वग्रहाच्या पातळीवर उरलेले हे प्रतीक, सामाजिक व्यवस्थेच्या संदर्भात वेगळा 'रंग' घेऊन उभे राहते तेव्हा त्याचा व्यापक व्यवस्थेअंतर्गत एक व्यवस्था म्हणून सागर नि मुमूच्या कुटुंबाला/घरावर त्यातील व्यक्तींवर कसकसा परिणाम होतो याची एक शक्यता मांडून त्या आधारे आशुतोष पोतदार यांनी व्यापक अर्थाकडे अंगुलिनिर्देश करून ठेवला आहे.
पथनाट्याची शैली आज रंगभूमीवर येऊन बस्तान बसवू पाहते आहे. अलिकडेच 'अभिनय कल्याण' च्या 'लेझीम खेळणारी पोरं, 'नाटक कंपनी'च्या 'बिनकामाचे संवाद' मधेही या स्वरूपातील सादरीकरण पहायला मिळाले होते. दिग्दर्शक मोहित टाकळकरांनी एफ १/वन झिरो फाईवला त्याच बाजात सादर केले आहे. पार्श्वभूमीवर प्रसंगाला अनुरूप अशा स्टिल फोटो प्रोजेक्शन'चा अलिकडे बर्‍यापैकी बस्तान बसवलेला पर्याय निवडला आहे. मी पाहिलेला प्रयोग 'सुदर्शन' सारख्या लहान रंगमंचावर असल्याने प्रेक्षक मुख्य रंगमंचाच्या अगदी जवळ असल्याने आणि प्रोजेक्शन पार्श्वभूमीवरचा पूर्ण स्क्रीन व्यापणारे असल्याने ते काहीसे त्रासदायक झाले. मोठ्या रंगमंचावर कदाचित हे अधिक समर्पक ठरावे. अभिनयात आवर्जून उल्लेख करायचा तो मुमू झालेल्या मृण्मयी गोडबोलेचा. प्रसंगांतून येणारे विराम आणि त्यातील काही प्रसंगी अपेक्षित असलेली भावनिक आंदोलने, स्थिर स्थितीत केवळ चेहर्‍यावरील बदलत्या भावांतून दाखवणे दाद घेऊन गेले. बिहारी पेंटरच्या भूमिकेती रामकुमार तांगडेंची भूमिकाही चांगलीच लक्षात रहावी अशी. (यांना यापूर्वी 'शिवाजी अंडरग्राऊंड...' मधे पाहिले होते नि तेव्हाही त्यांचे काम दाद देण्याजोगे असल्याने चांगलेच लक्षात राहिले होते.)
शेवटी जाताजाता नाटकाच्या काहीशा विसंगत वाटणार्‍या नावाबाबत. एफ-१/१०५ हा सागर्/मुमुच्या फ्लॅटचा नंबर असावा असा होरा होता. पण तसा काही उल्लेख ऐकल्याचे आठवत नाही. जरी एफ-१ चा संदर्भ लागला नाही तरी त्यातला १०५ हा 'वयं पञ्चाधिकं शतं' कडे अंगुलिनिर्देश करणारा आहे का असा कुतूहलजनक प्रश्न पडला, कधीतरी लेखकाला विचारेन म्हणतो.
लेखकः ramataram वेळ १३:११
वर्गीकरण: नाटक, समाज, साहित्य-कला
आ्शुतोष पोतदार १८ फेब्रुवारी, २०१५ रोजी २:२५ PM
थॅंक्स जी. नाटकात फ़्लॅट नंबर आहे याचा उल्लेख आहे. डॉन पेंटर येतो तेंव्हा तो विचारतो हाच का तो फ़्लॅट. पण धन्यवाद या समीक्षेबद्दल.


text: कुणास ठाऊक का मी विचारला हि नाही

config: mr


text:
Kangana Ranaut Twitter War: कंगना राणौत, राम कदम आणि भाजपाने विनाशर्त महाराष्ट्राच्या जनतेची माफी मागावी; काँग्रेस नेते सचिन सावंत यांची मागणी | 🎥 LatestLY मराठी
Kangana Ranaut Twitter War: कंगना राणौत, राम कदम आणि भाजपाने विनाशर्त महाराष्ट्राच्या जनतेची माफी मागावी; काँग्रेस नेते सचिन सावंत यांची मागणी
बॉलिवूड Bhakti Aghav| Sep 04, 2020 10:29 AM IST
Sachin Sawant, Kangana Ranaut, Ram Kadam, Devendra Fadnavis (PC -PTI/ Facebook)
Kangana Ranaut Twitter War: बॉलिवूड अभिनेत्रा कंगना रणौत (Kangana Ranaut)ने सुशांत सिंह राजपूत प्रकरणावरून प्रकरणावरुन मुंबई पोलिसांवर अनेक आरोप लावले होते. त्यानंतर शिवसेना नेते संजय राऊत (Sanjay Raut) यांनी कंगनाला खडेबोल सुनावले होते. याशिवाय कंगनाने मुंबईची तुलना पाकव्याप्त काश्मीरशी केल्यानंतर राजकीय नेते तसेच नेटीझन्सनी तिच्यावर टीकेची झोड उठवली आहे. अशातचं काँग्रेस नेते सचिन सावंत (Sachin Sawant) यांनी या प्रकरणावरून भाजपवर निशाणा साधला आहे.
सचिन सांवत यांनी आपल्या ट्विटर अकाऊंटवरून भाजपवर टीका करताना म्हटलं आहे की, 'कंगना रणौत म्हणजे "कंगना+भाजप IT सेल" कंगनाच्या ट्वीट, वक्तव्यांमागे भाजप आहे. या कृतघ्न महिलेच्या साथीने राम कदम यांनी महाराष्ट्राच्या 13 कोटी जनतेचा, संयुक्त महाराष्ट्र लढ्यातील 106 हुतात्म्यांचा, राणी लक्ष्मीबाईंचा व #आमचीमुंबई वर प्रेम करणाऱ्या सर्वांचा घोर अपमान केला आहे.' (हेही वाचा - Marathi Actors On Kangana Ranaut: मुंबईबाबत कंगना रनौतने केलेल्या 'त्या' वक्तव्यानंतर मराठी कलाकार संतप्त; रितेश देशमुख, स्वप्नील जोशी, स्वरा भास्कर, केदार शिंदे यांचे रोखठोक प्रत्युत्तर)
महाराष्ट्र ही शिवरायांची भूमी आहे. महाराष्ट्राचा सातत्याने जाणिवपूर्वक अपमान भाजप करत आहे. अजूनही भाजपाने कंगनाचा निषेध केला नाही. कंगना व राम कदम यांचे बोलविते धनी असलेल्या देवेंद्र फडणवीस आणि महाराष्ट्रद्रोही भाजपने विनाशर्त महाराष्ट्राच्या जनतेची माफी मागावी, अशी मागणीदेखील सचिन सावंत यांनी केली आहे.
विवेक मोईत्रा यांच्यापासून राम कदम यांना ड्रग विक्री पुरवठ्याबाबत माहिती आहे. त्यांचे बॉलिवूड संबंधही घनिष्ठ आहेत. त्यामुळे त्यांची नार्को टेस्ट करावी अशी मागणी आम्ही करत आहोत. भाजपा कार्यालयात 53 वेळा फोन करून संदीप सिंग कोणाशी बोलत होता? भाजपाचे ड्रग माफिया संबंधदेखील उघड होतील,' असंही सचिन सावंत यांनी म्हटलं आहे.
Devendra Fadnavis Kangana Ranaut Kangana Ranaut Twitter war Ram Kadam Sachin Sawant Sushant Singh Rajput Case कंगना राणौत देवेंद्र फडणवीस राम कदम सचिन सावंत सुशांत सिंह राजपूत सुशांत सिंह राजपूत प्रकरण

dataset: uonlp/CulturaX


text:
गोजिनेनी रंगा नायुकुलू (नोव्हेंबर ७, इ.स. १९०० - जून ९, इ.स. १९९५ ) (तेलुगू: ఎన్. జీ. రంగా ; रोमन लिपी: Gogineni Ranga nayukulu ;) हे तेलुगू, भारतीय राजकारणी होते. ते काँग्रेस पक्षाचे आंध्र प्रदेशातील ज्येष्ठ नेते होते. ते काँग्रेस पक्षाचे उमेदवार म्हणून इ.स. १९५७च्या लोकसभा निवडणुकांमध्ये राज्यातील तेनाली लोकसभा मतदारसंघातून तर इ.स. १९८०, इ.स. १९८४ आणि इ.स. १९८९ सालांतील लोकसभा निवडणुकांमध्ये गुंटुर लोकसभा मतदारसंघातून लोकसभेवर निवडून गेले. तसेच ते इ.स. १९६२ आणि इ.स. १९६७च्या लोकसभा निवडणुकांमध्ये राज्यातील चित्तूर आणि श्रीकाकुलम लोकसभा मतदारसंघातून लोकसभेवर निवडून गेले.
राजकारण, समाजकारण या क्षेत्रांतील योगदानासाठी इ.स. १९९१ साली भारतीय केंद्रशासनाने त्यांना पद्मविभूषण पुरस्कार देऊन गौरवले.
राजकीय कारकीर्द
भारतीय स्वातंत्र्यसैनिक
भारतीय राजकारणी
तेलुगू राजकारणी
भारतीय राष्ट्रीय काँग्रेस पक्षातील राजकारणी
स्वतंत्र पक्ष नेते
२ री लोकसभा सदस्य
३ री लोकसभा सदस्य
४ थी लोकसभा सदस्य
७ वी लोकसभा सदस्य
८ वी लोकसभा सदस्य
९ वी लोकसभा सदस्य
तेनालीचे खासदार
चितूरचे खासदार
श्रीकाकुलमचे खासदार
गुंटुरचे खासदार
इ.स. १९०० मधील जन्म
इ.स. १९९५ मधील मृत्यू
पोस्टाचे तिकीट असलेल्या व्यक्ती
भारतीय संविधान सभेचे सदस्य
पद्मविभूषण पुरस्कारविजेते

dataset: wikimedia/wikipedia


text:
इमारत व इतर बांधकाम कामगार कल्याण उपकर नियम १९९८
इमारत व इतर बांधकाम कामगार कल्याण उपकर नियम १९९८ ध्या नियम २ नुसार रं. (एफ) (जी) य (एच) द्वारे प्रदर्शन करणारला अलोकतः अधिकारात आपल्याला धापर करणे सहायता शासन बांधकामाकरिता सकाळा २ मध्ये दाखलिलेला आर्थ्यापनांकित लोकांसामोर दर्शिलेल्या सकाळा ३ मध्ये उपकर यशुली करण्याकरिता यशुली अधिकारी य सकाळा ४ मध्ये दाखलिलेला निर्देशण अधिकारी तसेच सकाळा ५ मध्ये दाखलिलेला अपिलिय अधिकारी यांची नियुक्ती करून आहे:
| अ.क्र. | आस्थापना | यशुली अधिकारी | निर्देशण अधिकारी (राजपंचत अधिकारी) | अपिलिय अधिकारी |
|-------|------------|-----------------|------------------------------------------|------------------|
| १ | २ | ३ | ४ | ५ |
| १ | शास्त्रीय इमारत व इतर बांधकाम कामगारिता | उपभिषेद्यां (सार्वजनिक बांधकाम) | कार्यकारी अभियंता (सार्वजनिक बांधकाम) | अधिकारक अभियंता (सार्वजनिक बांधकाम) |
| २ | सार्वजनिक उपक्रमात्या इमारत व इतर बांधकामाकरिता | कार्यकारी अभियंता (संबंधित सार्वजनिक उपक्रम) | सहसंचालक /अतिरिक्त संचालक/ गहाव्यवस्थापक (संबंधित सार्वजनिक उपक्रम) | संचालक (संबंधित सार्वजनिक उपक्रम) |
| ३ | ज्ञा बांधकामात महापालिकेची मंजूरी आवश्यक आहे व्यक्तिता | सहायक महानगरपालिका आयुक्त/वॉर्ड ऑफिसर | महानगरपालिका उप आयुक्त | महानगरपालिका आयुक्त |
F:old data d2017Tocco collection.doc
| श्र. | ज्या बांधकामास नगर परिषदेती मंजूरी आवश्यक आहे त्याकरिता | कर्तनिर्देशक नगर परिषद | मुख्य अधिकारी नगर परिषद | नगरपरिषद उपजिल्हाधिकारी श्रेवाचे कार्यभार असलेले |
|---|---|---|---|---|
| 1. | ज्या बांधकामास करिगा ग्रामपंचास्तीती मंजूरी आवश्यक आहे त्याकरिता | ग्रामपंचायक/ग्रामपंचास्ती अधिकारी ग्रामपंचायत | गटविकाळ अधिकारी पंचायत संगठन | मुख्य कार्यकारी अधिकारी जिल्हा परिषद |
| 2. | उपरोक्त अ.क्र. १ ते ५ अध्ये समाप्त नसलेल्या इमारत व इतर बांधकामाच्या मंजूरीकरिता | तारासिलस्थाप | उपविभागीय अधिकारी | जिल्हाधिकारी |
महाराष्ट्राचे राज्यपाल यांच्या नावाने व आदेशानुसार
(मनोहर बोरकर)
सह सचिव, महाराष्ट्र शासन
महाराष्ट्र शासन राज्यपत्र भाग-१ ला असाधारण आज हिंदीत १६/४/२००८ मध्ये मुद्रित करण्यासाठी रचवणा. १०० मुद्रित प्रती या विमाणाकडे व २०० मुद्रित प्रती कामगार आयुक्त, मुंबई वांद्याकडे परम्पर पार्श्वपण्याची व्यवस्था करावी.
सदरची अधिसूचना असाधारण राज्यपत्र प्रसिद्ध करण्यासाठी प्रधान सचिव, उद्योग, ऊर्जा व कामगार विभाग यांनी अनुमती दिली आहे. आदेशांचा ईमेली अनुवाद सोबत जोडला असून तो या आदेशांकातील दृष्टिकोण फक्तकित कराया.
(मनोहर बोरकर)
सह सचिव, महाराष्ट्र शासन
प्रशिक्षित केले
प. ६ एप्र २००८
1. मा. रज्जपाल गहोळगावचे सचिव
2. मा. मुकुटभगती यांचे प्रधान सचिव
3. मा. रंगमुखमंडळी यांचे सचिव
4. मा. मंडळ (काशगार) यांचे सार्जगी सचिव
5. सर्व अंदालचीन दिव्यांग (हे परिचितक आपणचा अभिनेत्रत सर्व सार्जजनिक उपक्रमांचा निर्देशनास आणण्यात याण.)
6. मुख्य अभियंता सार्जजनिक बांधकाम विभाग
7. सर्व विभागांच्या आयुक्त
8. कामगार आयुक्त, महाराष्ट्र राज्य, मुंबई
9. सर्व जिल्हाधिकारी,
10. सर्व गुच्छ कार्यकारी अधिकारी, जिल्हा परिषद
11. सर्व गहानगरपालिका आयुक्त
12. सर्व गटपिकास अधिकारी, पंचायत समिती
13. सर्व गुच्छाधिकारी, नगरपरिषद
14. निवड नसरी (जनगार-०१)

dataset: HuggingFaceFW/finepdfs


text:
श्रीयंत्र | Maayboli
You are here: मुख्यपृष्ठ /श्रीयंत्र
Submitted by विक्रमादित्य पणशीकर on 2 December, 2014 - 22:48
छान लिहिलयत, पटलं.
Submitted by आशिका on 2 December, 2014 - 23:47
Submitted by काउ on 3 December, 2014 - 01:03
चांगले लिहीलय, शेवटचे वाक्य
चांगले लिहीलय, शेवटचे वाक्य तर सर्वात महत्वपुर्ण, की केवळ बाजारातून यंत्र आणले म्हणजे झाले असे नाही, तर त्याजोडीने योग्य साधना हवीच.
Submitted by limbutimbu on 3 December, 2014 - 01:21
हनुमान चालिसा यंत्राची
हनुमान चालिसा यंत्राची जाहिरात पाहिलीच असेल वाचकांनी. सात दिवसाच्या आत नोकरी लागली. कसे शक्य आहे ? सर्वांनाच असे फायदे दिसतील का ? नामांकीत कलाकार याच्या जाहिरातीत भाग घेतात याचे आश्चर्य वाटते.
जर हनुमान चालिसा यंत्र नोकरी निर्माण करण्यास कारणीभुत असणार्‍या तेजी/ मंदी च्या सायकल्स पेक्षा प्रभावी असेल तर ते रोजगार निर्मीती मंत्रालयात आधी स्थापन करायला ह्वे.
Submitted by नितीनचंद्र on 3 December, 2014 - 01:56


अभिनेत्री सना खानने बॉलिवूड इंडस्ट्रीला रामराम करत चाहत्यांना मोठा धक्का दिला होता. त्यानंतर मुफ्ती अनस यांच्याशी लग्न करत सर्वांनाच आश्चर्यचकित केलं. सनाच्या लग्नाला जवळपास दोन महिने झालं असून बॉलिवूडपासून दूर असूनही सध्या ती पुन्हा चर्चेत आलीये. सनाचं पुन्हा चर्चेत येण्याचं कारण म्हणजे तिची इन्स्टाग्रामवरील पोस्ट…सनाच्या लग्नानंतर अनेकांनी तिचं कौतुक केलं तर काहींनी मात्र तिला ट्रोल केलं. यानंतर सनाच्या म्हणण्याप्रमाणे एका व्यक्तीने तिच्याबद्दल निगेटीव्ह व्हिडीयो तयार केला असून तिचा भूतकाळ कसा होता हे सांगितलंय. शिवाय तिच्याबद्दल तो वाईटही बोलला आहे. या व्हिडीयो पाहून सना दुःखी झाली असून याला प्रत्युत्तर म्हणून तिने इन्स्टाग्रामवर पोस्ट शेअर केली आहे.
सना तिच्या पोस्टमध्ये म्हणते, "काही लोकं गेल्या काही काळापासून माझ्यावर निगेटीव्ह व्हिडिओ बनवतायत. यावर आतापर्यंत मी गप्प बसले होते. पण आता एका व्यक्तीने माझ्यावर एक व्हिडिओ बनविला असून त्यामध्ये माझ्या भूतकाळावर भाष्य करण्यात आलं. इतकंच नाही तर ती व्यक्ती माझ्याबद्दल वाईटही बोलतेय. तुम्हाला हे माहीत नाही का की असं करणं पाप आहे. कारण तुम्ही ज्या व्यक्ती विषयी असं बोलताय त्या व्यक्तीने यापूर्वीच तौबा केलाय. तो व्हिडीयो पाहून मला फार वाईट वाटलंय."
या पोस्टसह सनाने कॅप्शनही दिलंय. मला त्या व्यक्तीचं नाव घ्यायचं नाही कारण त्याने जे केलंय तेच मला करायचं नाहीये. ही वाईट वृत्ती आहे. जर तुम्ही एखाद्याला पाठिंबा देऊ शकत नाही तर किमान त्याच्याबद्दल वाईट तरी बोलू नका आणि शांत रहा. अशा प्रकारच्या कमेंटमुळे कोणाला डिप्रेशनमध्ये टाकू नका. तुम्ही काही गोष्टी विसरून पुढे जात असाल, पण काही लोकं माझ्यासारखी देखील असतात जे विचार करतात, कदाचित त्या काळात जाऊन सर्व गोष्टी बदलू शकू. प्लीज चांगलं रहा आणि लोकांना त्यांच्या वेळेनुसार बदलू द्या, असं सनाचं म्हणणं आहे.
सध्या सनाची ही पोस्ट सोशल मिडीयावर चांगलीच व्हायरल झालीये. सनाने ऑक्टोबर 2020 मध्ये मानवतेची सेवा करण्यासाठी आणि 'इस्लाम'साठी इंडस्ट्री सोडत असल्याचं जाहीर केलं होतं. ग्लॅमरच्या दुनियेतून बाहेर पडल्यानंतर 20 नोव्हेंबर रोज गुजरातच्या मुफ्ती अनस सईदशी ती विवाहबंधनात अडकली.


text:
नेपाळी रुपया हे नेपाळचे अधिकृत चलन आहे. याची किंमत नेहमी भारतीय रुपयाइतकीच असते. नेपाळी रुपया (अनेकवचन: रुपये) हे नेपाळचे अधिकृत चलन आहे. एक नेपाळी रुपया हा शंभर पैशामध्ये (एकवचन: पैसा, अनेकवचन: पैसे) विभागला जातो. नेपाळी चलनामध्ये नोटा व नाणी वापरली जातात.
नेपाळ
चलने


text:
banking reforms|बँकिंग क्षेत्राची पुनर्बांधणी करणार - business news in Marathi, Maharashtra Times
बँकिंग क्षेत्राची पुनर्बांधणी करणार
देशातील बँकिंग व्यवस्था संकटात असून तिला यातून लवकरात लवकर बाहेर काढण्यासाठी एक कृती आराखडा तयार करण्यात येत असल्याचे केंद्रीय अर्थमंत्री अरुण जेटली यांनी गुरुवारी येथे सांगितले. याद्वारे भारतीय बँकिंग क्षेत्राची पुनर्बांधणी करणार असल्याची ग्वाही त्यांनी दिली. हार्वर्ड विद्यापीठात वार्षिक महिंद्र व्याख्यानमालेत ते बोलत होते.
बँकिग सुधारणा हा मुख्य मुद्दा आहे, असे सांगून ते म्हणाले, ‘जागतिक स्तरावरील आर्थिक घटनांचा मागोवा घेऊन बँकिंग स्थिती सुधारावी यासाठी पावले उचलण्यास भारत सरकार कटिबद्ध आहे. अनुत्पादक कर्जांमध्ये प्रचंड प्रमाणात पैसा अडकलेली बँकिंग व्यवस्था मला मिळाली आहे. त्यामुळे ही व्यवस्था कर्जांच्या ओझ्यातून बाहेरच पडू शकत नाही. यातून बँकांना बाहेर काढून त्यांनी आर्थिक विकासाला हातभार लावावा, असे प्रयत्न करण्यात येणार आहेत.’
खडतर आर्थिक परिस्थितीत बड्या कंपन्यांना फारसा धक्का लागत नाही. याचे कारण निधी उभारणीसाठी ते बँकांकडे न जाता बाँड मार्केट व परदेशी पैशाकडे जातात. या दोन्ही प्रकारचा पैसा कमी व्याजदराने मिळतो. मग बँकांकडे जाऊन कर्जे काढणारे लघु व मध्यम उद्योग (एसएमई) असतात. एसएमई हे देशातील रोजगार निर्माण करणारी महत्त्वाची केंद्रे आहेत, याकडेही त्यांनी लक्ष वेधले.
1बँकिंग क्षेत्राची पुनर्बांधणी करणार...
2आहार फूड फेस्टिव्हल...
3सर्व अनुदाने रद्द करा!...
4'एमसीएक्स'चे सोन्याचे वायदे...
5दिवाळीची ऑनलाइन खरेदी ३० हजार कोटींवर!...
6जुने चेकबुक ३१ डिसेंबरपर्यंत वैध...
7लवकरच 'पीएफ' चे कामकाज पेपरलेस होणार!...
8डाबरचे मालक १२० कोटींचा बंगला घेणार...
9अल्पबचत योजनांचे फायदे...
10'इन्फोसिस'ची भाग पुनर्खरेदी लवकरच...


text: शेवट छान सुचला मात्र. मला काही सुचेना काय होईल ल वरून.


हल्ली एक नवीनच उद्योग लागलाय सगळ्या जगाला सारखे आम्हाला नावे ठेवतात.
आम्हाला म्हणजे अमेरिकेला हो.
काय तर म्हणे एवढ्या मोठया ३०० मिलियन लोकांच्या देशातून आम्ही दोन अफलातून उमेदवार निवडलेत
तरी माझ्या मैत्रिणीना मी आधीपासून सांगत होते हिलरी समोर Trump च असणार
पण नाही बसल्या आपल्या Cruz आणि Rubio करत.
बघा आता जिंकला का नाही Trump.
अहो किती पैसे आहे माणसाकडे. आता त्यानेच डोकंही वापरायचं. काहीतरीच तुमचं.
असा Joker आधी बघितला नाही म्हणे. मग आता बघा ना
हिलरीने म्हणे ३०००च्या वर इमेल्सचा घोळ घातला. कळत कस नाही तुम्हाला तिला क्लीन चिट मिळालीये.
हे बघा आमचे बराकभाऊ सतत ८ वर्षे ह्या देशाचा, इकॉनॉमीचा आणि इन्शुरन्सचा भार वाहून थकले.
सुरुवातीला कसे तरुण दिसत होते. आठ वर्षात पार रया गेलीय. केस पांढरे झाले. आता बस. हा भार एकदा का त्या दोनपैकी एका वृद्ध खांद्यावर टाकला की बराकभाऊ मोकळे
त्यांची जेष्ठ कन्या Harvard ला जाणार. त्याआधी एक वर्ष ती घरीच राहून आपल्या आईबाबांसोबत वेळ घालवणार आहे
हिलरीला मदत करायला बिल आहेच. त्याला किती म्हणून आठवतात ते जुने दिवस. पुन्हा एखादी मोनिका मिळेल. किती खुशीत आहे गडी
Trump च तर काय. काहीही बोलला तर त्याची तीन मोठी मुलं आहेतच सांभाळून घ्यायला. आता तर त्याची दुसरी कन्या पण सज्ज आहे आपल्या सावत्र बहीण भावांना मदत करायला. अमेरिकन भाषेत हिला Half Sister म्हणायचं बरं का.
शिवाय त्यांची सुविद्य (?) पत्नी मस्त कॉपी करते. अगदी मिशेलवाहिनी सारखंच सगळं सांभाळू शकते. तशीच बोलते. किती साम्य आहे ना त्यांच्या बोलण्यात.
ह्या सगळ्यात तुमची आमची आणि सगळ्या जगाची छान करमणूक होतेय. 'Trump and Hillary कॉमेडी Show began . टॅक्स फ्री एंटरटेनमेंट आहे.
आता आमचं आम्ही काय ते बघून घेऊ नोव्हेंबर मध्ये.
तोवर तुम्ही हसा उगीच नावं ठेवू नका


text: मजा आली वाचायला. क्रिकेट, दगडफेक, खिडकीतलं छिद्र... सगळं डोळ्यांसमोरउभं राहिलं.


ा ड्रायव्हरला घटस्फोट तर द्याल की नाही? तुम्हाला पुन्हा लग्न करायचं असेल, तर पहिल्या नवऱ्याची परवानगी घ्यावी लागेल ना?'' अशा प्रकारच्या द्वय़र्थी लिखाणामुळं आमच्या पत्रकारितेच्या जगात खळबळ माजल्यावाचून राहायची नाही.
त्या वेळी 'लेडी किलर' म्हणून ओळखला जाणारा एक विख्यात मराठी अभिनेता होता. मात्र 'स्क्रीन'नं या अभिनेत्याचं त्या त्या वेळी शूटिंग सुरू असलेल्या स्टुडियोमधल्या 'वॉचमन' लोकांवर 'विशेष लक्ष' असतं, अशी बातमी छापून मराठी सिनेसृष्टीत मोठाच गहजब उडवून दिलेला होता. अजूनही काही फिल्मी मासिकांमध्ये अशा द्वय़र्थी टिप्पण्या येतच असतात. पण त्या काळी त्यात अधिक गंमत होती खरं. त्यात कोणताही विखार नसायचा.
त्या काळी प्रख्यात असणारी सिनेपत्रकार देवयानी चौबळ हिनं एका नियतकालिकातल्या चुरचुरीत गॉसिप असणाऱ्या आपल्या स्तंभामध्ये तत्कालीन 'सुपरस्टार'बद्दल लिहिलेलं होतं. ती जेव्हा त्याला भेटायला गेली होती, तेव्हा हा सुपरस्टार आपल्या बंगल्यात, आरशासमोर संपूर्णत: स्त्रीवेशामध्ये बसलेला होता. तिनं याबद्दल इतक्या नर्मविनोदी पद्धतीनं आणि कमरेखाली वार न करता लिहिलं, की त्या सुपरस्टारनं तिला भेट म्हणून एक उत्तम व्हिस्कीची बाटली पाठवली अन् तो विषय तिथंच संपला.
थोडक्यात, ते दिवस आजच्यापेक्षा जास्त मनमोकळेपणाचे, मुक्तपणे वागण्याचे होते हे खरं. पण मी स्वत: एक समिलगी व्यक्ती आहे हे आजूबाजूच्या लोकांना कळल्यावर काय झालं? माझी ओळख कशी घडत गेली? त्याविषयी पुढच्या लेखात!
– अशोक रावकवी
अनुवाद : सुश्रुत कुलकर्णी
First Published on April 21, 2018 12:07 am


text:
ठळक घटना आणि घडामोडी
जन्म
मृत्यू
इ.स. ११५०
इ.स.च्या ११५० च्या दशकातील वर्षे
इ.स.च्या १२ व्या शतकातील वर्षे
इ.स.च्या २ ऱ्या सहस्रकातील वर्षे


text:
B.Sc. (Part—I) Semester—I Examination
MARATHI (New)
(Compulsory)
वेळ : दोन तास] [एकत्र गुण : 40
1. 'समाजसुधारक की कांतिकारक' या पाठाच्या आधारे महात्मा ज्योतिराव फुले यांच्या कार्यांचा आढळवा अथवा किंवा
'या देशात काय देऊ शकतो', या ए.पी.जे. अब्दुल कलाम यांच्या विचारांचा परामर्श द्या.
2. सालीलपैकी कोणतेही दोन प्रश्न सोडवा :
(a) 'कांतीची नेमकी दिशा' — टिप्पणी लिहा.
(b) हिंदू कोडबिल.
(c) धर्मीयकीत्सा.
(d) आपणे राष्ट्रीय महापाव कोणते ?
3. कोणतही दोन सोडवा :
(a) 'गुरु हा संतकुटीच्या राजा' प्रा संतज्ञानदेवाच्या विचारांचा परामर्श द्या.
(b) धर्मिला पंढरीचा चोर. या अभ्यासातून जनाबाईना काय सुचवायचे होते ते सांगा.
(c) महदाईसांच्या धवलमीतास्था भाष्यमातून श्रीकृष्णांचे वर्णन करा.
(d) तुळकारामांच्या अभ्यासाचा अर्थ स्पष्ट करा.
4. सालीलपैकी कोणतेही दोन सोडवा :
(a) दिवालीच्या खुशीत भामाच्या गावाला जापणा बदलवे पत्र लिहा.
(b) कायांत्योळन पत्रव्यवहार कसा केला जातो, ते सांगा.
(c) टिप्पणी लेखनाचे स्वरूप.
(d) टिप्पणी लेखनाची पद्धत.
VOX 35244 775
_URL_


text:
| १७/७/०७ | | ८००० |
| ९ | सहा.लागवड अधिकारी | श्री. एस. एम. जाधव | ३ | ७.६.०७ | | ४००० |
| १० | सहा.लागवड अधिकारी | श्री.के.एम.मेहे, | ३ | ६.७.२००० | | २७२२० |
| ११ | सहा. लागवड अधिकारी | श्री. एम.जी.रेवतकर | ३ | ६.२.२००८ | | ५४०० |
| १२ | सहा. लागवड अधिकारी | कृ. क्षी.एस.भलाडी | ३ | १७.५.०७ | | ८००० |
| १३ | सहा. लागवड अधिकारी | श्री. जे.ही.ढोबाळे | ३ | १.७.०४ | | ४३०० |
| १४ | सहा. लागवड अधिकारी | कृ.एस.जी.कर्णासे | ३ | १७.५.०७ | | ८००० |
| १५ | सहा. लागवड अधिकारी | श्री. क्षी.के.मोरघडे | ३ | ७.६.२००९ | | |
| १६ | सहा. लागवड अधिकारी | श्री. आर. जी. सपकाळ | ३ | ५.७.०७ | | ९०५२० |
| १७ | सहा. लागवड अधिकारी | श्री. जी. डी. चौधरी | ३ | ५.७.०७ | | ९०५२० |
| १८ | लागवड कोतवाल | श्री.ए.ए.एस.भानसे, | ३ | ३०.१२.८२ | | ४३०० |
| १९ | लागवड कोतवाल | श्री.ए.ए.एम.भारद्वाज, | ३ | २०.१२.८२ | | ४३०० |
| २० | लागवड कोतवाल | श्री.ए.ए.आर.शिंदे, | ३ | १.६.२००० | | ९४२० |
| २१ | लागवड कोतवाल | श्री.क्षी.ए.एम.डहाके, | ३ | २४.७०.७३ | | ९२७६० |
| २२ | लागवड कोतवाल | श्री.के.ए.एस.धुवै, | ३ | ३.७.७३ | | ४३०० |
| No | Name | Address | Age | Date of Birth | Salary |
|----|-----------------------------|----------------------------------------------|-----|---------------|--------|
| 23 | लागवड कोतवाल | श्री. एम.बी.अम्बुरे, | 3 | 7.2.१८ | ९४२० |
| 24 | लागवड कोतवाल | श्री. जी.एस.धांडे, | 3 | १७.७.०२ | ९४२० |
| 25 | मुख्यलेखापाल | श्री. आर.एस. बारापात्रे | 3 | ३.५.०७ | ९७६० |
| 26 | लेखापाल | सौ. के. आर. मैसारे | 3 | २५.४.०७ | ९४५० |
| 27 | लघुटंकलेखक | श्री.ओ.एस.पराडकर, | 3 | २७.६.०२ | ९७८० |
| 28 | लिपीक | श्री.ए.एम.अमिन | 3 | २७.६.०४ | ९३८० |
| 29 | लिपीक | श्री. एस.पी.कावले | 3 | ४.६.०७ | ३८५० |
| 30 | लिपीक | श्रीमती आर.आर.मस्के | 3 | १.६.०७ | ३८५० |
| 31 | लिपीक | श्री. ए. आय. शंभरकर | 3 | १.६.०६ | ३८५० |
| 32 | लिपीक | श्री. वाय. आर. राउत | 3 | ४.६.०७ | ३८५० |
| 33 | लिपीक | कु.ए.सी. रोकडे | 3 | १७.७.०७ | ३८५० |
| 34 | वाहनचालक | श्री.आर.पी.कुमारे | 3 | २०.१२.८२ | ९२८० |
| 35 | वाहनचालक | श्री.सी.आर.नाइकवाड, | 3 | २५.१०.८३ | ९२८० |
| 36 | वाहनचालक | श्री.ए.एस.येरणे | 3 | १७.५.२००० | ९२२३० |
| 37 | शिपाई | श्री.एस.डी.बाकरे | ४ | २७.१२.८२ | ७३०० |
| 38 | शिपाई | श्री.एस.यु.अलोणे | ४ | ६.१.८४ | ७३०० |
| 39 | शिपाई | श्रीमती यु. एन. हिंगे | ४ | १७.९०.०७ | ७६५० |
| 40 | माली | श्री.बी.पी.मेढे | ४ | २७.६.७६ | ३८५० |
| 41 | माली | श्री.बी.एम.किनारे | ४ | २७.६.७६ | ३८५० |
| 42 | सा.व.मजूर | श्री.बी.एस.भगत | ४ | १७.९०.०७ | ७३०० |
| 43 | सा.व.मजूर | श्री.ए.बी.वंजारी | ४ | १७.९०.०७ | ७३०० |
| 44 | सा.व.मजूर | श्री.एस.ए.इंगले | ४ | १७.९०.०७ | ७३०० |
| 45 | सा.व.मजूर | श्री.एम.डी.गायकवाड | ४ | १७.९०.०७ | ७३०० |
| 46 | सा.व.मजूर | श्री. एम.एम. खवशी | ४ | १७.९०.०७ | ७३०० |
| 47 | सा.व.मजूर | श्री.ई.एम.गांडाडे | ४ | १७.९०.०७ | ७३०० |
| 48 | सा.व.मजूर | श्रीमती एस.आर.सयाम | ४ | १७.९०.०७ | ७३०० |
| 49 | सा.व.मजूर | श्रीमती के.एम.मरस्कोल्हे | ४ | १७.९०.०७ | ७३०० |
| 50 | सा.व.मजूर | श्री.के.आर.कावरकर | ४ | १७.९०.०७ | ७३०० |
| 51 | सा.व.मजूर | श्री.जी.एस.वंजारी | ४ | १७.९०.०७ | ७३०० |
| 52 | सा.व.मजूर | श्री.एन.एस.निखाते | ४ | १७.९०.०७ | ७३०० |
| 53 | सा.व.मजूर | श्री.आर.एस.नगराळे | ४ | १७.९०.०७ | ७३०० |
| 54 | सा.व.मजूर | श्री.ए.बी.राउत | ४ | १७.९०.०७ |


text:
धेमाजी जिल्हा हा भारताच्या आसाम राज्यातील २७ जिल्ह्यांपैकी एक जिल्हा आहे. आसामच्या ईशान्य भागात अरुणाचल प्रदेश राज्याच्या सीमेजवळ ब्रह्मपुत्रा नदीच्या खोऱ्यात वसलेल्या धेमाजी जिल्ह्याची लोकसंख्या २०११ साली ६.८८ लाख होती. ह्याचे प्रशासकीय केंद्र धेमाजी येथे आहे.
बाह्य दुवे
अधिकृत संकेतस्थळ
आसाममधील जिल्हे


text:
professors present for Mission "Young India" 'यंग इंडिया'साठी प्राध्यापकांचीच उपस्थिती | eSakal
Professors Present For Mission "Young India"
पुणे : तरुणांमध्ये खेळाचे महत्त्व वाढावे, या उद्देशाने सावित्रीबाई फुले पुणे विद्यापीठाने "मिशन यंग अँड फिट इंडिया' मोहीम सुरू केली. या मोहिमेचे उद्‌घाटन मास्टर ब्लास्टर सचिन तेंडुलकर याच्या हस्ते करण्यात आले. "यंग इंडिया'साठी असणाऱ्या या मोहिमेच्या उद्‌घाटनप्रसंगी प्राधान्याने उपस्थिती होती ती "ओल्ड इंडिया'ची. त्यामुळे सचिनला भेटण्या-ऐकण्यासाठी उत्सुक असणाऱ्या तरुणाईची निराशा झाली.
विद्यापीठातर्फे आयोजित या कार्यक्रमात विविध विद्यापीठे आणि अभिमत विद्यापीठांचे कुलगुरू, विद्यापीठाच्या अधिसभा आणि व्यवस्थापन परिषदेचे सदस्य, शिक्षण संस्थाचालक आणि संचालक, विभागप्रमुख, महाविद्यालयांचे प्राचार्य, प्राध्यापक-शिक्षक यांना निमंत्रित केले होते. तरुणांसाठी असणाऱ्या या मोहिमेच्या उद्‌घाटनप्रसंगी सभागृहात साधारणतः 10 टक्के तरुण उपस्थित होते. त्यामुळे तरुणांना कार्यक्रमापासून डावलण्यात आल्याची चर्चा विद्यापीठ परिसरात सुरू झाली होती.
याविषयी विचारले असता, विद्यापीठाच्या क्रीडा व शारीरिक शिक्षण विभागाचे संचालक डॉ. दीपक माने म्हणाले, ""ही मोहीम सचिन तेंडुलकर यांच्या संकल्पनेतून सुरू करण्यात आली आहे. मोहिमेची आखणी करताना त्यांच्याशी चर्चा केली होती. त्या वेळी तेंडुलकर यांनीच ही मोहीम आपल्याला शाळा, महाविद्यालयांमध्ये राबवायची आहे. त्यामुळे मोहिमेची अंमलबजावणी करणाऱ्यांशी संवाद साधायचा आहे, असे मत व्यक्त केले होते. त्यानुसार विद्यापीठाने मोहिमेच्या अंमलबजावणीत महत्त्वाची भूमिका बजावणाऱ्या घटकांतील मान्यवरांना निमंत्रित केले होते.''
कर्मचाऱ्यांनी असमर्थता दर्शवली. त्यानंतर ग्रामीण रुग्णालयात उपचार करणे शक्य नाही. सीझरच करावे लागेल, त्यामुळे तुम्ही तात्काळ मालेगावला जा, आम्ही रुग्णवाहिका देतो. बाहेर बाकावर बसा. असे सांगून गरोदर महिलेस तब्बल तीन तास बाहेर बसवून ठेवले. १०८ क्रमांकाच्या रुग्णवाहिकेचे वैद्यकीय अधिकारी व चालक हजर नसल्यामुळे त्या महिलेला ताटकळत उन्हातान्हात बसावे लागले. १०८ क्रमांकाच्या रुग्णवाहिका आल्यानंतर त्या महिलेच्या नातेवाईकांनी मालेगाव येथील सामान्य रुग्णालय गाठले. तेथे दाखल होताच सीझर करावे लागणाऱ्या गरोदर महिलेची सुरळीत नैसर्गिक प्रसूती झाली. त्यामुळे नातेवाईकांच्या मनात ग्रामीण रुग्णालयातील भोंगळ कारभाराबद्दल असंतोष निर्माण झाला आहे.
असे प्रकार ग्रामीण रुग्णालयात वारंवार घडत असल्याने सामान्य रुग्णांची फरफट होत आहे. रुग्ण आपल्याकडे आले की वैद्यकीय अधीक्षक व अधिकाऱ्यांकडून विविध कारणे सांगून रुग्णांना खाजगी रुग्णालय अथवा मालेगाव, कळवण, नाशिक येथे जाण्यास सांगण्यात येते. रुग्णालयात श्वान व सर्पदंशावर आवश्यक त्या लसी उपलब्ध नाहीत तसेच स्त्रीरोगतज्ञ व सिजरीयनची देखील सोय नाही. एक्सरे सुविधा, शस्त्रक्रिया कक्ष नाही. कर्मचाऱ्यांकडून आलेल्या रुग्णांना हीन वागणूक दिली जाते. सटाणा ग्रामीण रुग्णालय हे तालुक्यातील जनतेला उपचारांसाठी महत्वाचे ठिकाण आहे. मात्र येथील असुविधा व कर्मचाऱ्यांच्या मनमानी कारभारामुळे हे रुग्णालय असून नसल्यासारखे झालेले आहे.
या अन्यायाला वाचा फोडण्यासाठी बागलाण तालुका अखिल भारतीय महाराणा प्रताप क्रांतीदल व एकलव्य संघटनेने आज काळ्या फिती लावत ग्रामीण रुग्णालयावर घोषणाबाजी करत मोर्चा काढला. यावेळी तहसील विभागातील लिपिक सागर रोकडे व वैद्यकीय अधिकारी एन.एस.बांगर यांना मागण्यांचे निवेदन देण्यात आले. आंदोलनात भाऊसिंग पवार, प्रभाकर पवार, नामदेव बोरसे, राजेंद्र सावकार, नानाजी पवार, त्र्यंबक गांगुर्डे, भारत सोनवणे, अनिल पिंपळसे, प्रभाकर रौंदळ, नंदू बोरसे, अर्जुन जाधव, किशोर बोराळे, सुरेश पवार, लक्ष्मण बोरसे, अशोक ठाकरे, भीमा गवळी, कमलाबाई गांगुर्डे, बिबाबाई दळवी, निंबाबाई माळी, मीराबाई माळी, सुमनबाई पिंपळसे आदींसह आदिवासी ग्रामस्थ बहुसंख्येने उपस्थित होते.
Web Title: professors present for Mission "Young India"


रामटेक : रामटेक ते हिवरा बाजार रोडने टोलटॅक्स वाचविण्याकरिता अवैधरित्या रेती व कोयला वाहतूक होते. या मोठमोठ्या वाहनांमुळे रस्त्याची मोठी दुर्दशा झालेली आहे. रस्त्यावर मोठं मोठाली खड्डे पडली आहे, व त्या खड्यान मधे पावसाचे पाणी साचले आहे. पाणी साचल्याने वाहन चालकांना त्याचा अंदाज नसल्याने छोटे मोठे अपघातही होत आहे.
व नागरिकांना याचा मोठा सामना करावा लागत आहे.नागरिकांना त्याचा प्रचंड त्रास सहन करावा लागत आहे. रस्त्याची अशी दुरवस्था झाली आहे की
रस्त्याने जाताना नागरिकांना भित भित जावे लागत आहे. रस्त्याची अशी दुरवस्था झालेली असून सुद्धा प्रशासनाचे व लोकप्रिनिधीचे या सगळ्या गोष्टींकडे दुर्लक्ष का? या रस्त्याचे लवकरात लवकर दुरूस्तीकरन करण्यात यावे अशी मागणी कृषि उत्पन्न बाजार समिती चे माजी उपसभापत्ती किशोर रहांगडाले यांनी केली आहे.


text:
बाजार समितीत डॉ. कदम, संजय पाटील यांची बाजी | पुढारी Top
Mon, Sep 16, 2019 06:21
होमपेज › Sangli › बाजार समितीत डॉ. कदम, संजय पाटील यांची बाजी
बाजार समितीत डॉ. कदम, संजय पाटील यांची बाजी
Published On: Jan 12 2018 1:56AM | Last Updated: Jan 11 2018 10:45PM
सांगली कृषी उत्पन्‍न बाजार समिती सभापती, उपसभापती निवडणुकीत काँग्रेस नेते डॉ. पतंगराव कदम गट व भाजपचे खासदार संजय पाटील यांनी बाजी मारली. सभापतिपदी दिनकर पाटील (सोनी, ता. मिरज)व उपसभापतिपदी तानाजी पाटील (जाखापूर, ता. कवठेमहांकाळ) यांची बिनविरोध निवड झाली. दिनकर पाटील हे डॉ. कदम-मदनभाऊ गटाचे आहेत, तर तानाजी पाटील हे खासदार पाटील समर्थक आहेत.
मिरजेचे प्रांताधिकारी डॉ. विकास खरात यांच्या अध्यक्षतेखाली सभापती, उपसभापती निवडीसाठी गुरुवारी बाजार समिती संचालक मंडळाची विशेष सभा झाली. याला सर्व 24 संचालक उपस्थित होते.
सभापतिपद मिरज तालुक्यात मदनभाऊ गटाला मिळणार, हे स्पष्ट होते. त्यानुसार संचालक दिनकर पाटील व वसंतराव गायकवाड यांच्यात रस्सीखेच होती. समर्थकांकडून शेवटपर्यंत नेत्यांकडे फिल्डिंग लावली जात होती. गायकवाड यांची मदार जयश्रीताई पाटील यांच्यावर होती. अखेर दिनकर पाटील यांनी बाजी मारली. दुपारी पावणेबारा वाजण्याच्या सुमारास डॉ. कदम यांनी दिनकर पाटील यांच्या नावाचा 'मेसेज' सत्ताधारी गटाचे नेते विक्रम सावंत यांच्याकडे 'फॉरवर्ड' केला. बहूसंख्य संचालकांचा कलही पाटील यांच्या बाजुने होते.
अर्ज दाखल करण्याच्या अंतिम क्षणी सत्ताधारी गटातर्फे सभापतीपदासाठी दिनकर पाटील व उपसभापतीपदासाठी तानाजी पाटील यांचा उमेदवारी अर्ज दाखल केला. दिनकर पाटील यांच्या अर्जाला देयगोंडा बिरादार सूचक, तर प्रशांत शेजाळ अनुमोेदक होते. तानाजी पाटील यांच्या अर्जाला दीपक शिंदे सूचक, तर जीवन पाटील अनुमोदक होते. विरोधी एकही अर्ज दाखल झाला नाही. त्यामुळे निवडणूक निर्णय अधिकारी डॉ. खरात यांनी दिनकर पाटील व तानाजी पाटील यांना बिनविरोध निवडून आल्याचे घोषित केले. समर्थकांनी फटाक्यांची आतषबाजी आणि गुलालाच्या उधळणीत विजयोत्सव साजरा केला.
संजयकाका- विक्रम सावंत बैठक
खासदार पाटील, भाजपचे नेते दिनकर पाटील व काँग्रेसचे युवा नेते विक्रम सावंत यांची गुरूवारी सकाळी सर्कीट हाऊस येथे बैठक झाली. तत्पूर्वी सावंत यांनी जयश्री मदनभाऊ पाटील यांची त्यांच्या निवासस्थानी भेट घेऊन चर्चा केली. डॉ. कदम यांच्याशीही दूरध्वनीवरून चर्चा केली. सभापती, उपसभापती निवडीच्या अनुषंगाने डॉ. पतंगराव कदम, जयश्री मदनभाऊ पाटील यांचे निरोप सर्कीट हाऊसमधील बैठकीत सांगण्यात आले आणि दिनकर पाटील, तानाजी पाटील यांच्या निवडीची औपचारिकता बाकी राहिली. दरम्यान सभापती, उपसभापती निवडीच्या अनुषंगाने झालेल्या चर्चेत अजितराव घोरपडे, विशाल पाटील नव्हते. निवड प्रक्रियेत न येता शांत राहणे त्यांनी पसंत केले.
संचालकांची 15 दिवसांची सहल; 'जोतिबा'वरून थेट सभागृहात सभापती, उपसभापती निवडीच्या पार्श्‍वभूमीवर बाजार समितीचे सर्व गट, तट, विरोधी संचालकांना सत्ताधार्‍यांनी एकत्रितपणे 15 दिवस सहलीवर पाठविले होते. सभापती, उपसभापतींच्या राजीनाम्यानंतर लगेचच ते सहलीवर गेले होते. बुधवारी ते कोल्हापूर मुक्कामी होते. गुरूवारी त्यांना जोतिबा देवस्थानहून थेट सभागृहातच आणले.
सत्ताधार्‍यांना जाणीवपूर्वक मदत केली : खासदार पाटील
नुतन सभापती, उपसभापतींचा खासदार पाटील, विक्रम सावंत, दिनकर पाटील यांनी सत्कार केला. यावेळी पत्रकारांशी बोलताना खासदार पाटील म्हणाले, बाजार समिती शेतकरी हिताच्यादृष्टीने महत्वाची आहे. इथे पक्षीय राजकारण आणले नाही. बाजार समितीवर वेगळे प्रसंग आणण्याचे प्रयत्न काहींनी केले. मात्र मी गेल्या वर्ष-दीड वषार्ंत सत्ताधार्‍यांच्या हाकेला ओ देण्याचे काम केले आहे. सत्ताधार्‍यांना जाणीवपूर्वक मदत केली आहे. सभापतीपदासाठी दोन-तीन नावे होती. सर्वांशी विचारविनिमय करून सभापती, उपसभापती निवड झाली आहे.
सत्ताधारी नेते विक्रम सावंत म्हणाले, सभापती, उपसभातींचा कार्यकाल दहा महिन्यांचा असेल. बाजार समितीत कामकाजाची संधी प्रत्येकाला दिली जाणार आहे. बाजार समितीच्या माध्यमातून शेतकरी, व्यापारी, हमाल, तोलाईदार आदी सर्वच घटकांना न्याय देण्याचे काम होईल.


ात अर्धवट काही नको. जे कराल ते नीटनेटके, संपूर्ण यथासांग करा. उशीर लागला तरी हरकत नाही. काहीतरी वेडेवाकडे करण्यापेक्षा न केलेले बरे. माझी आई मला म्हणे, 'श्याम ! मुक्या कळया नको हो तोडू, त्यांना फुलायला संधी दे. त्यांना नीट फुलू दे.'


text: पुणे, दि. ३१ (पीसीबी) – उकळते दूध अंगावर पडल्याने एक वर्षाच्या चिमुकलीचा मृत्यू झाल्याची दुर्दैवी घटना घडली आहे. ही घटना शुक्रवारी (दि.२७) धायरी परिसरात घडली.


text: कमला मिल अग्नितांडवानंतर पालिकेने हॉटेल्समधील अनधिकृत बांधकामे आणि अनियमितता यावर करडी नजर ठेवली आहे. पालिकेच्या 'ए' विभाग कार्यालयाच्या हद्दीतील कुलाबा कॉजवे परिसरातील २७ एन. एफ. रोडवरील रुस्तम मंजिलच्या तळमजल्यावर 'लिओपोल्ड कॅफे' असून या कॅफेमध्ये कायम विदेशी पर्यटकांचा राबता असतो. मद्यप्रेमी देश-विदेशी पर्यटकांसाठी 'लिओपोल्ड कॅफे' आकर्षण बनले आहे. मुंबईवर २००८ मध्ये झालेल्या दहशतवादी हल्ल्यामध्ये 'लिओपोल्ड कॅफे' लक्ष्य करण्यात आले होते. मात्र त्यानंतरही या कॅफेतील पर्यटकांचा राबता कमी झालेला नाही.


text:
छिन राजवंश, अर्थात छिन राजघराणे (देवनागरी लेखनभेद: छिन् राजवंश, च्हिन राजवंश; चिनी: 秦朝 ; फीनयिन: Qín Cháo ; वेड-जाइल्स: Ch'in Ch'ao ; ) हे चीनवर साम्राज्य स्थापणारे पहिले राजघराणे होते. इ.स.पू. २२१ ते इ.स.पू. २०६ या कालखंडात ते अस्तित्वात होते. वर्तमान षा'न्शी प्रांतातील छिन परिसरात उदय पावलेले हे राज्य त्याच परिसराच्या नावाने उल्लेखले जाते.
बाह्य दुवे

चिनी राजवंश


text:
इतिहास
क्रिकेट संघटन
महत्त्वाच्या स्पर्धा
माहिती
बाह्य दुवे
रिकामी पाने


text:
कुरुक्षेत्रावर रंगलं महाभारत! भाजप नेत्यासाठी तीन राज्यांचे पोलिस आमनेसामने | Sakal
Delhi Police Leaves With Bjp Leader Tajinder Pal Singh Bagga From Kurukshetra Bsr95
कुरुक्षेत्रावर रंगलं महाभारत! भाजप नेत्यासाठी तीन राज्यांचे पोलिस आमनेसामने
Published on : 6 May 2022, 9:46 am
नवी दिल्ली : भारतीय जनता पक्ष (BJP) नेते तजिंदर बग्गा यांना पंजाब पोलिसांनी (Punjab) शुक्रवारी सकाळी त्यांच्या दिल्लीतील निवासस्थानातून अटक केली. प्रक्षोभक भाषणे करणे, धार्मिक द्वेष पसरवणे आणि गुन्हेगारी धमकी देणे हे आरोप त्यांच्यावर ठेवण्यात आले. त्यांना अटक झाल्यानंतर आज पंजाब, हरयाणा आणि दिल्ली या तीन राज्यांचे पोलिस कुरुक्षेत्र इथं आमनेसामने आले होते. अखेर दिल्ली पोलिसांनी बग्गा यांना पंजाब पोलिसांच्या ताब्यातून सोडवून दिल्लीकडे रवाना झाले आहेत.
दिल्लीचे मुख्यमंत्री अरविंद केजरीवाल (Arvinde Kejriwal) यांना धमकावल्याच्या आरोपाखाली बग्गा यांना अटक करण्यात आली आहे, असे आम आदमी पक्षाचे आमदारांनी सांगितलं आहे. बग्गा यांना तपासात सहभागी होण्यासाठी पाच नोटीस पाठवण्यात आल्या होत्या. पण, ते जाणीवपूर्वक तपास टाळत होते. त्यामुळे त्यांना आज त्यांच्या राहत्या घरातून अटक करण्यात आली, असं पंजाब पोलिसांकडून सांगण्यात आलं आहे.
दिल्ली पोलिसांकडून पंजाब पोलिसांविरोधात अपहरणाचा गुन्हा -
तजिंदर बग्गा यांच्या वडिलांनी अपहरण झाल्याची तक्रार दिल्ली पोलिसांत दिली होती. त्यानुसार दिल्ली पोलिसांनी पंजाब पोलिसांविरोधात अपहरणाचा गुन्हा दाखल केला होता. तसेच त्यांनी बग्गा यांना सोडविण्यासाठी पंजाबकडे धाव घेतली होती. इतकंच नाहीतर केंद्रशासित प्रदेश असलेल्या हरयाणाचे पोलिसांनी पंजाब पोलिसांचा ताफा कुरुक्षेत्रे इथं अडवून ठेवला होता. त्यानंतर दिल्ली पोलिस कुरुक्षेत्र इथं पोहोचले आणि बग्गा यांची पंजाब पोलिसांच्या ताफ्यातून सुटका करून दिल्लीकडे रवाना झाले आहेत.


म . टा . विशेष प्रतिनिधी
सेझमध्ये ४० टक्के जमीन घरबांधणीसाठी ठेवण्याच्या तरतुदीमुळे वादग्रस्त ठरलेल्या राज्याच्या उद्योग धोरणावर बुधवारी राज्य मंत्रिमंडळाच्या बैठकीत शिक्कामोर्तब झाले . तत्पूर्वी उद्योगमंत्री नारायण राणे आणि सार्वजनिक बांधकाममंत्री छगन भुजबळ , गृहमंत्री आर . आर . पाटील यांच्यात शाब्दीक खडाजंगी झाली . मात्र कोणत्याही तरतुदी वगळण्याबाबतचा आग्रह या बैठकीत धरण्यात आला नाही .
राज्याचे उद्योग धोरण गेल्या राज्य मंत्रिमंडळाच्या बैठकीत मंजूर झाले . त्यावर अंतिम शिक्कामोर्तब बुधवारच्या मंत्रिमंडळाच्या बैठकीत करण्यात आले . सेझसाठी संपादीत केलेल्या जागेवर ४० टक्के घरे बांधण्याच्या उद्योग धोरणातील तरतुदीवरून राष्ट्रवादी काँगेसने काँगेसला टार्गेट करण्याचे ठरविले होते . खुद्द शरद पवार यांनीही तसे संकेत दोन दिवसांपूर्वी दिले होते . परंतु मंगळवारी मुख्यमंत्री पृथ्वीराज चव्हाण आणि उपमुख्यमंत्री अजित पवार यांच्यात चर्चा झाली आणि उद्योग धोरण मंजुरीचा मार्ग मोकळा झाला . मात्र तरीही भुजबळ यांनी या धोरणावर टीकेला सुरुवात केली . ठाणे , रायगडमधील विस्थापितांना साडेबारा टक्के विकसित जमीन दिली जाते , तशी विकसित जमीन देणे उद्योगांवर सक्तीचे करा , असे ते म्हणाले . त्यानंतर गृहमंत्री आर . आर . पाटील यांनी दुष्काळप्रवण भागात उद्योगांकरिता सवलती का नाहीत , असा प्रश्न राणे यांना केला .
त्यावर , आबा , आधी दुष्काळप्रवण भागात पाणी आणा , मग उद्योगांना मी सवलती देतो , असे राणे यांनी उत्तर दिले . केवळ विदर्भ , मराठवाड्यातील ड वर्ग नगरपालिका क्षेत्रातील उद्योगांना दिलेल्या सवलती राज्यातील अन्य भागांतील ड वर्ग नगरपालिकांनाही द्या , अशी मागणी भुजबळ यांनी केली . त्याबाबत , अर्थमंत्री तुमचे आहेत , त्यांनी तयारी दाखवली तर माझी हरकत नाही , असे राणे म्हणाले . त्यावर उद्योग धोरण मंजूर करताना अर्थमंत्र्यांना विश्वासात घेतले नाही , असा प्रश्न गृहमंत्री पाटील यांनी केला . तेव्हा उद्योग विभागाचे प्रधान सचिव मनुकुमार श्रीवास्तव यांनाच या धोरणाच्या फाईलवर अर्थमंत्र्यांची सही आहे की नाही ते , असे राणे म्हणाले .
भाषणांनी नव्हे उद्योगांनी गरीबी दूर होते
शेतकऱ्यांच्या जमिनी उद्योगांसाठी जात आहेत , त्यासाठी गोरगरीबांचा विचार करा , असे आर . आर . पाटील यांनी स्पष्ट केले , तेव्हा भाषणे करुन गरिबी हटत नाही , त्यासाठी उद्योग आणावे लागतात , ते काम मी करीत आहे , असे राणे यांनी आबांना सुनावले . मंत्रिमंडळातील काही बातम्या बाहेर पडत आहेत , त्याबाबत दक्षता घ्या , असे राणे राष्ट्रवादीच्या मंत्र्यांकडे सहेतूक पाहत मुख्यमंत्र्यांना म्हणाले .


text:
लवकरच येणार व्हॉट्सऍपचे दोन नवीन फिचर | eSakal
नवी दिल्ली - बऱ्याचदा व्हॉट्सऍपवर आपण मेसेजेस आले की ते सरळ दुसऱ्या ग्रुपवर फॉरवर्ड करतो. त्याची सतत्या काय आहे? त्या मेसेजमध्ये काय संदेश आहे हे तपासले जात नाही. यामुळे अनेकदा चूकीचा मेसेज मोठ्या प्रमाणावर शेअर होतो. यासाठी आता व्हॉट्सऍपवर लवकरच नवीन फिचर येणार आहे. यात युजर्सना व्हॉट्सऍपवर मेसेज किती वेळा फॉरवर्ड झालाय हे कळणार असून, वारंवार एकसारख्याच आशयाच्या मेसेजेसवर निर्बंध येणार आहेत. WABetaInfo ने या निर्णयाची घोषणा केली आहे.
'Forwarding Info' आणि 'Frequently Forwarded' हे फिचर्स लवकरच व्हॉट्सऍपवर लागू करणार असल्याचे कंपनीने सांगितले. 'फॉरवर्डिंग इन्फो' हे ऑप्शन मेसेज इन्फो सेक्शनमध्ये उपलब्ध होणार असून, याद्वारे मेसेज किती लोकांना फॉरवर्ड झाला हे दिसणार आहे. यासाठी संबंधित मेसेज स्वत: फॉरवर्ड करणे आवश्यक आहे.
चार पेक्षा जास्त युजर्सना मेसेज फॉरवर्ड केल्यास त्याला 'Frequently Forwarded' टॅग असणार आहे. परंतु, या टॅगसहित असलेल्या मेसेजना फॉरवर्ड इन्फो फीचर उपलब्ध राहणार नाही. जुलै 2018 मध्येच या प्रक्रियेची सुरुवात झाली होती.
Web Title: WhatsApp to take on fake content with its Forwarding Info and Frequently Forwarded features
राहुरी विद्यापीठ: शेतकऱ्यांना आत्मनिर्भय होता यावे यासाठी राज्य सरकारने एक योजना आणली आहे. बाळासाहेब स्मार्ट शेतकरी असे त्या योजनेचे नाव आहे....
कोरोनानंतर शिक्षणासाठी आता हाच एकमेव पर्याय....
रत्नागिरी : सध्या कोरोनाविरुद्ध जगात युद्ध सुरू आहे व ते लवकर संपेल, असे वाटत नाही व युद्ध संपल्यावरदेखील सोशल डिस्टन्सिंग हा मुद्दा कायम राहणार...
मार्केटयार्ड : बाजार समित्यांमध्ये जीवनावश्यक माल मिळतो. त्यामुळे त्या बंद ठेवणे योग्य नाही. तसेच शेतकऱ्यांचा शेतमाल विक्रीमध्ये कोणतीही अडचण येणार...
वुहान : चीनमध्ये उद्रेक झालेल्या कोरोना व्हायरसने आता जवळपास निम्म्या जगाला आपल्या कवेत ओढले आहे. भारतातील १४७ नागरिकांना कोरोनाची लागण झाली आहे...
आधुनिक तंत्रज्ञानामुळे माणसाचे दैनंदिन जीवन सुकर झाले आहे. अनेक गोष्टी सोप्या झाल्या आहेत. पण याच आधुनिक तंत्रज्ञानाचा काही लोक गैरवापर करून इतरांना...


तंत्रज्ञान
तंत्रज्ञान (इंग्लिश: Technology, टेक्नॉलजी) म्हणजे अवजारे, यंत्रे, त्यांपासून बनलेल्या प्रणाल्या यांचे संकल्पन, निर्मिती आणि उपयोजन अभ्यासणारी, तसेच त्यांत सुधारणा घडवून आणण्यासंबंधीची विद्याशाखा होय. प्रागैतिहासिक काळापासून मानव तंत्रज्ञानाचा वापर व अभ्यास करत आहेत. अगदी प्राचीन काळी नियंत्रित पद्धतीने आग चेतवण्याचे तंत्र मानवांनी शोधून काढले. त्यानंतर चाकाचा शोध लावल्यामुळे मानवांना अधिक पल्ल्याचे अंतर कापण्यासाठी उपयुक्त तंत्रज्ञान लाभले. तेथून पुढे अगदी आधुनिक काळात छपाईचे तंत्रज्ञान, टेलिफोन, इंटरनेट या तंत्रांपर्यंत मानवाने तंत्रज्ञान विकसवले आहे.


text: ( तेरे बिना जिंदगी से कोई.. या गाण्यावर ऑर्कूटवर लिहीलेलं तीनेक वर्षांपूर्वी. ते लिखाण कित्येकांनी चोरलं. आपल्या नावावर खपवलं. या निमित्ताने ती आठवण ताजी झाली. आता माझंच अकाऊंट डिलीट झालंय्..पण आठवलं तर माबोवर लिहीन पुन्हा )


text:
महेंद्र कपूर (जानेवारी ९, १९३४ - सप्टेंबर २७, २००८) हे विख्यात भारतीय पार्श्वगायक होते.
बाह्य दुवे
मराठी गायक
हिंदी गायक
इ.स. १९३४ मधील जन्म
इ.स. २००८ मधील मृत्यू
मराठी पार्श्वगायक


text:
संजीव अभ्यंकर (ऑक्टोबर ५, इ.स. १९६९ - हयात) हे लोकप्रिय हिंदुस्तानी गायक आहेत.
जीवन
अभ्यंकरांचा जन्म ऑक्टोबर ५, इ.स. १९६९ रोजी झाला. वयाच्या आठव्या वर्षापासून त्यांचे हिंदुस्तानी संगीताचे शिक्षण सुरू झाले. त्यांना सुरुवातीचे सांगीतिक धडे घरातून, आई शोभा अभ्यंकर यांच्याकडून मिळाले. पं. गंगाधरबुवा पिंपळखरे यांच्याकडूनही संजीव यांनी मार्गदर्शन घेतले. हिराबाई बडोदेकर आणि वसंतराव देशपांडे यांनी त्यांना जसराजांकडे शिकायला पाठविण्याची शिफारस केली. जसराजांचे शिष्यत्व स्वीकारल्यानंतर त्यांची संगीत दिनचर्या संपूर्णतः बदलली. गुरू-शिष्य परंपरेनुसार त्यांचे शिक्षण चालू झाले. जसराजांच्याबरोबर भारतभर दौरे, संगीत मैफिलींमध्ये त्यांना साथ-संगत आणि त्याचवेळी हिंदुस्तानी संगीतातील अभिजात स्वरांचे धडे, अशा नानाविध मार्गांनी त्यांची सांगीतिक प्रगती होत होती. अकराव्या वर्षी संगीताची पहिली मैफल गाजविणाऱ्या संजीव अभ्यंकरांनी त्यानंतर देशभरातील विविध महोत्सवांमध्ये आपल्या गायकीची छाप पाडली.
जसराज यांच्याकडील दिनक्रम
ते जसराजांकडे राहत होते. आपले आपण उठून शिष्यांनी रियाजाच्या खोलीत रियाज सुरू करावा, अशी जसराजांची शिकवण होती. त्यांच्या घराच्या गच्चीत रियाजाची छोटी खोली होती. तिथे जाऊन ते गायला बसायचे, त्यांना मनात येईल तेव्हा जसराज यायचे आणि शिकवायचे. त्यांनी शिकवलेले सकाळ, दुपार, संध्याकाळ असे तीन वेळा गायचे असा नियम होता. त्या त्या वेळचे राग म्हणायचे. मग मधल्या वेळात संजीव क्रिकेट खेळायला मामाकडे जायचे. रोज तेव्हा चार ते साडेचार तास गायन व्हायचे. त्यावेळी गळा तयार करायचा होता त्यामुळे सगळे राग गळ्यावर चढवायचा रियाज असायचा.
कारकीर्द
देशभरातील प्रख्यात संगीत महोत्सवच नाहीत, तर अमेरिकेची संयुक्त संस्थाने, कॅनडा, ऑस्ट्रेलिया व पूर्व आफ्रिका या भागांतही संजीव अभ्यंकरांची गायकी पोचली.. अभिजात शास्त्रीय संगीताबरोबर पार्श्वगायन, भावसंगीत आणि भक्तिसंगीताच्या प्रांतांतही त्यांनी स्वतःची नाममुद्रा उमटवली.. हिंदी-मराठी भजने आणि बंदिशींच्या अनेक कॅसेट आणि सीड्यांच्या माध्यमांतून देशभरातील संगीतरसिकांच्या घरांत त्यांचे नाव पोचले आहे. स्वतःच्या काही बंदिशी रचून स्वतंत्र ओळख निर्माण करण्याचा प्रयत्‍नही त्यांनी केला..
'माचिस', 'निदान', 'दिल पे मत ले यार' अशा चित्रपटांसाठी त्यांनी पार्श्वगायन केले आहे. 'गॉडमदर' चित्रपटातील गाण्यासाठी त्यांना राष्ट्रीय पुरस्काराने सन्मानित करण्यात आले आहे. पं. जसराज जीवनगौरव पुरस्कार, सूररत्‍न यांसारख्या अनेक पुरस्कारांनी त्यांना सन्मानित करण्यात आले आहे. मध्य प्रदेश शासनाने 'कुमार गंधर्व पुरस्कार' देऊन त्यांना गौरवले आहे.
बाह्य दुवे

 संजीव अभ्यंकर - संकेतस्थळ
मराठी गायक
हिंदुस्तानी गायक
भारतीय शास्त्रीय गायक
इ.स. १९६९ मधील जन्म
मराठी व्यक्ती


्वपूर्ण आहेत!
उदाहरणार्थ – योग्य ऑपरेशन्स मॅनेजमेंट टीमशिवाय मॅन्युफॅक्चरिंग प्लांट तोट्यात जाईल! त्याचप्रमाणे, योग्य विपणन धोरणाशिवाय किरकोळ साखळी सुंदर कमाई करणार नाही!
थोडक्यात, कुशल व्यवस्थापकांना या काळात मोठी मागणी आहे. BBA Course Information In Marathi परंतु नियोक्ते सहसा एमबीए किंवा पीजीडीएम पदवीधर शोधतात! मी असे म्हणत नाही की बीबीए पदवीधरांना आशा असेलच! होय, बीबीए पदवीधरदेखील नियोक्ते घेतात. परंतु आपली चांगली नोकरी मिळण्याची शक्यता आपण ज्या प्रकारच्या महाविद्यालयातून पास करता त्यावर अवलंबून आहे! होय, आपण प्रीमियर बीबीए महाविद्यालयातून उत्तीर्ण झाल्यास आपणास सापेक्ष सहजतेने सभ्य नोकरी मिळू शकेल!
Let's know more on the BBA course information in marathi :-
कार्य आणि कार्ये यांचे स्वरूप
बीबीए पदवीधर अनेक क्षेत्रात व्यवस्थापन व्यावसायिक म्हणून काम करू शकतात. आपण कोणत्याही उद्योग किंवा संस्थेच्या पदानुक्रम आणि संरचनेचे विश्लेषण केल्यास आपणास हे लक्षात येईल की व्यवस्थापन व्यवसाय करणारे संपूर्ण उद्योग किंवा संस्थेच्या कारभारावर देखरेख करतात.
व्यवस्थापन व्यावसायिकांकडे नेतृत्व, दृष्टी, नियोजन कौशल्ये, मानव संसाधन कौशल्ये, संप्रेषण कौशल्ये, वित्त आणि लेखा कौशल्य इत्यादी कौशल्ये आणि वैशिष्ट्ये आहेत. कंपनी, संस्था किंवा उद्योग चालविण्यासाठी अशा कौशल्ये आवश्यक आहेत.
कोणत्याही संस्था किंवा उद्योग सुरळीतपणे कार्य करण्यासाठी, व्यवस्थापन व्यावसायिक आवश्यक आहेत. BBA Course Information In Marathi म्हणूनच त्यांना नियुक्त करून प्रशासकीय कर्तव्य बजावले जाते. ते सुनिश्चित करतात की कर्मचार्यांचे व्यवस्थित व्यवस्थापन केले जात आहे, ऑपरेशन्स कार्यक्षमतेने पार पाडल्या जातात, वित्त व पैशाच्या बाबींची काळजी घेतली जाते इत्यादी थोडक्यात त्यांच्याशिवाय संघटनेचे कामकाज पुढे नेणे अवघड आहे.
व्यवस्थापन व्यावसायिकांनी केलेल्या सामान्य कार्यांमध्ये पुढील गोष्टी आहेतः
1. मॅन मॅनेजमेंट
2. वित्त व्यवस्थापन
3. ऑपरेशन्स व्यवस्थापन
4. प्रमुख आणि प्रतिभा व्यवस्थापन
5. आंतर-विभाग संपर्क आणि समन्वय
6. कर्मचार्यांच्या तक्रारीकडे लक्ष देणे
7. अप्पर इचलॉन (व्यवस्थापक) यांनी दिलेल्या सूचना पूर्ण करणे
8. विपणन आणि विक्री ऑपरेशन्स
9. कामगिरी विश्लेषण
10. कार्यसंघ बैठक आणि चर्चा आयोजित करणे
कार्यालयीन नोकरी घेण्याखेरीज बीबीए पदवीधर देखील उद्योजकतेचा मार्ग निवडू शकतात. ते त्यांचे व्यवस्थापन कौशल्य कार्य करू शकतात आणि स्वतःचा व्यवसाय सुरू करतील. स्वतंत्र सल्लागार म्हणून काम करणे हा त्यांच्यासमोर दुसरा पर्याय उपलब्ध आहे!
या योजनेतून कोणाला फायदा होईल?
व्यवस्थापन कौशल्य आणि शिक्षण मिळविण्याच्या शोधात 12 वी उत्तीर्ण विद्यार्थ्यांना बीबीए प्रोग्रामचा फायदा होईल. BBA Course Information In Marathi आपण बारावीनंतर व्यवस्थापन शिक्षण शोधत नसल्यास संबंधित बॅचलर डिग्री अभ्यासक्रम पूर्ण केल्यानंतर आपण एमबीएसाठी जाऊ शकता.
परंतु तुम्हाला जर बारावीनंतर व्यवस्थापन क्षेत्रात जायचे असेल तर बीबीए प्रोग्राम तुमच्यासाठी उपयुक्त ठरेल. हा कोर्स पूर्ण केल्यानंतर, आपण व्यवस्थापकीय नोकरी पोस्ट शोधू शकता आणि इच्छित क्षेत्रात कार्य करण्यास प्रारंभ करू शकता.
आता कोर्सचा तपशील तपासूया –
कोर्स तपशील
कोर्सचा प्रकार
बीबीए म्हणजे बॅचलर ऑफ बिझिनेस अॅडमिनिस्ट्रेशन. हा पदव्युत्तर स्तराचा पदवी अभ्यासक्रम आहे. हा एक सामान्य व्यवस्थापन अभ्यासक्रम आहे (अपवाद विद्यमान आहेत).
कालावधी
3 वर्ष. प्रोग्राममध्ये 3 शैक्षणिक वर्षे आहेत. प्रत्येक शैक्षणिक वर्ष 2 सत्रात विभागले गेले आहे. प्रत्येक सेमेस्टर 6 महिन्यांच्या कालावधीसाठी असतो.
पात्रता निकष
10 + 2 उत्तीर्ण (कोणताही प्रवाह- विज्ञान, वाणिज्य किंवा कला) मान्यताप्राप्त मंडळाकडून (किंवा समकक्ष) आवश्यक किमान शैक्षणिक पात्रता आहे. BBA Course Information In Marathi कमीतकमी एकूण गुणांचे निकष, अस्तित्त्वात असल्यास, 45-55% एकूण गुणांदरम्यान कुठेही असू शकतात.
कॉलेजेस
भारतात दोन प्रमुख प्रकारची बीबीए महाविद्यालये आहेत – सरकारी महाविद्यालये आणि खासगी महाविद्यालये. शासकीय बीबीए महाविद्यालये राज्य किंवा केंद्र सरकारच्या संबंधित संस्था / शाखांमार्फत चालविली जातात. खासगी बीबीए महाविद्यालये स्वत: ची वित्तपुरवठा करणारी महाविद्यालये म्हणूनही ओळखली जातात. ही महाविद्यालये खाजगी सेवाभावी किंवा शैक्षणिक विश्वस्त संस्था चालवित आहेत.
शासकीय महाविद्यालये असल्यास सर्व खर्च


text:
...म्हणून हवामान बदललं तु्म्ही आजारी पडता | Lifestyle - News18 Lokmat, Today's Latest Marathi News
बदलत्या ऋतुमानानुसार शरीरात बदल होतात. ऋतू बदलला की शरीरात आळस येतो. ते दुखायला लागतं.
Last Updated: Nov 13, 2019 07:15 AM IST
मोसम बदलत असतो. हिवाळा संपून उन्हाळा सुरू होतो. नंतर पावसाळा. बदलत्या ऋतुमानानुसार शरीरात बदल होतात. ऋतू बदलला की शरीरात आळस येतो. ते दुखायला लागतं.
ऋतूमान बदललं की शरीरात सांधेदुखी सुरू होते. याचं कारण शरीरात आणि मेंदूत barometric प्रेशर वाढतं. त्यामुळे दुखणं शरीरात जाणवायला लागतं.
अनेकदा अगोदर कुठे मार लागला असेल तर ऋतुबदलाच्या वेळी ते जास्त जाणवतं.
मोसम बदलला की ब्लडप्रेशरही वाढतं. हृदयानं तयार केलेल्या प्रेशरवर काम करतं. हृदयाचं प्रेशर बाहेरील हवेवर अवलंबून असतं.
अनेकदा थंडी वाढली की लोकांना उदास वाटायला लागतं. त्याला Seasonal Affective Disorder म्हणतात.
सीझनल डिसआॅर्डरमध्ये melatonin हॉर्मोन लेव्हल वाढते. serotonin हॉर्मोन लेव्हल कमी होते. यामुळे झोप येते. उदास वाटतं.
मोसम बदलला की मेंदूतल्या रक्तवाहिन्या आकुंचन पावतात.त्यानं डोकं दुखायला लागतं.
First Published: Nov 13, 2019 07:15 AM IST


text: एखादा माणूस वाचनवेडा असतो. मिळेल ते वाचत जातो. वाचायचं मिळवत जातो. रसिकांसाठी हळूहळू एक मापदंड बनून जातो. आणि कधीतरी मग आपल्या वाचनाची कहाणी उलगडून सांगतो. निरंजन घाटे यांच्या 'वाचत सुटलो त्याची गोष्ट' या अलीकडच्या पुस्तकाची ही पाश्र्वभूमी. हा वरवर दिसतो तसा सोपा प्रकार नाहीये. हिमनगाचं टोक ही अगदीच नेहमीची उपमा झाली; पण घाटे यांचं वाचनप्रेम इतकं अफाट आहे, की ते खरोखरच एका पुस्तकात मावण्यासारखं नाही. तरीही समकालीन प्रकाशनाच्या या अडीचशे पानी पुस्तकाने हे शिवधनुष्य चांगल्या तऱ्हेने पेललेलं आहे.


text:
ाला उपयोग होतो. लहानांच्या सल्ल्याचा उपयोग होतो. सात वर्षाच्या कृष्णाने नंद बाबाला इंद्रयाग बंद करा आणि गोवर्धन पूजा करण्याचा सल्ला दिला.
मेंटलचा सल्ला !
एकदा एक मंत्री महोदय जंगलातून चालले, तेथे मेंटल हॉस्पिटल होते, गावाच्या बाहेर होते. सरकारी होते, त्यातून गोरगरिबांची सेवा करत होते. गाडी समोरच बंद पडली. एक मेंटल गाडीच्या बोनेटवर उभे राहून भाषण करू लागला. त्या गाडीचे चारही नट खराब झाले होते. चाक गळाले असते. ऐका माझा सल्ला, या तीनही चाकांचा एक एक नट काढा आणि चाकाला बसवा! कधी कधी वेड्यांचे सल्ले ऐकले पाहिजे. थोरामोठ्यांचा सल्ला घेत जावा, पण काही लहानही असेल त्यांचाही सल्ला घ्यावा, सल्ला म्हणजे मंत्र.
स्वाध्याय म्हणजे स्व अध्याय, स्वत:चे अध्ययन करणे म्हणजे अध्याय आहे, जप पठण अध्ययन त्याला स्वध्याय म्हणतात. स्वत:ची जाणीव करणे म्हणजे स्वाध्याय. तप म्हणजे सहनशिलता, सुख, दु:ख, भूक, तहान सहन करणे म्हणजे तप, जंगलात जाऊन तप करणे म्हणजे ऊन वारा सहन करतो. जी परिस्थिती निर्माण झाली, ती सहन करणे म्हणजे तपस्या! 9 वे लक्षण अर्जव! अर्जव म्हणजे साधेपणा सरळ पणा, माणसाने सरळ आणि साधे असावे, विचारात सरलपणा असतो तोच साधू असतो. त्याचे रक्षण भगवान करतो. महात्म्यांचे मन, वाणी, वचन, कर्म, यांत सारखेपणा असतो, पण दृष्ट लोकांचे मन, वाणी आणि कर्म यात भेद असतो. मनात वेगळे अन् कृतीत वेगळे असेल त्याला दंभ म्हणतात, दांभिकता दूर ठेवा. जो फसतो त्याचे नुकसान नाही, मात्र फसविणाराचेच नुकसान आहे. फसणारांची तेवढ्या क्षेत्रात फसवणूक होईल पण जास्त फसवणूक फसविणाराची होते. साधूच्या स्वभावात सरलता असते. केवटाच्या सरललतेपणामुळे केवटाची नाव पैलतिरी लावली. हा प्रसंग सविस्तरपणे सांगत महाराजांनी सरलता या लक्षणाचे महत्त्व सांगितले.
ज्याच्या स्वभावात सरलता असते, भगवंताची त्याच्यावर कृपा असते. दांभिकता ज्याच्या जवळ येऊ नये म्हणजेच ते अर्जव! एकनाथ महाराज पुजेला बसलेले होते, एक मनुष्य पायात जोडे घालून समोरील पाटावर उभा राहिला. आपण जर पूजा करत असतो, अन् कुणी येऊन उभा राहिला तर? पण एकनाथ महाराजांनी त्याचे कौतुक केले. काय सरलता आहे, सरलता हे साधुचे सौंदर्य आहे. संतचरित्राचा विचार केला तर प्रत्येकाच्या स्वभावात सरलता आहे.
बालकाप्रमाणे साधुचा स्वभाव असतो, सरलता असते. महाराजांनी एक प्रसंग सांगितला. एका माणसाने एका सावकाराकडून कर्ज घेतले, सावकार आला की हा लपून बसतो, लहान मुलाला तो सांगतो, मी येथे नाही असे सांग, त्यावर त्या मुलाला सावकार विचारतो, तुझे वडील कोठे आहेत? मुलगा म्हणतो, वडील म्हणतात मी येथे नाही, असे त्यांनी सांगायला सांगितले. लहान मुलांच्यामध्ये सरलता आहे. कुठल्याही प्रकारची मलिनता, कुठल्याही प्रकारचा दोष नाही, अशा प्रकारची सरलता येते तेव्हा भगवंत सांंगतात की, असा भक्त मला प्रिय आहे. भक्तीची खरी परिपक्वता ही आहे. भक्ती दाखवितो, प्रेम करतो, पण स्वभावात जर सरलता नसेल तर त्या भजनाचा लाभ होऊ शकणार नाही. दंभाचा त्याग करा, अहंकाराचा त्याग करा. मग भगवंताच्या भजनाचा आनंद मिळेल.
सप्ताह आश्चर्य !
सद्गुरू गंगागिरी महाराज यांनी सुरू केलेला हा सप्ताह म्हणजे आश्चर्य आहे. या मागे महाराजांची शक्ती आहे. महाराजांनी जिथे सप्ताह सुरू केला तेथे हा सप्ताह सुरू म्हणजे अमृताचा योग आहे. कमी भजन्यांमध्ये भजन केले. खंड पडू दिला नाही. सर्वांचेच सहकार्य मिळाले. आज सांगता आहे. थोडक्यात काला करून सांगता होईल.
सार्वमत चे कौतुक !
महंत रामगिरी महाराजांनी प्रवचन मालिका दैनिक सार्वमतने सार्वमत संवादमध्ये प्रसिध्द केली. अतिशय चांगल्या पध्दतीने भाविकांपर्यंत सप्ताह नेला. सार्वमतचे महाराजांनी आभार मानले.


्या नोटिशींत समाविष्ट केले आहेत, असेही मुंडे यांनी अण्णांच्या लक्षात आणून दिले. अण्णांची भ्रष्टाचार संपविण्यासाठीची प्रामाणिक तळमळ व मुद्द्यांवरचा ठामपणा प्रभावित करणारा आहे, असे निरीक्षण मुंडे यांनी नोंदविले. [१०१]
लोकपाल विधेयकाबाबत लोकसभेतील चर्चेसाठी सरकार ही चर्चा नियम १९३ अन्वये घेण्यावर आग्रही असली तरी भाजप मात्र ही चर्चा नियम १८४ अंतर्गतच व्हावी, यासाठी आग्रही आहे. भाजपनेते गोपीनाथ मुंडे यांनी अनंतकुमारांसह अण्णा हजारेंची आज रात्री भेट घेऊन भाजपचा जनलोकपाल विधेयकाला पूर्ण पाठिंबा आहे आणि नियम १८४ अंतर्गतच ही चर्चा आम्ही घडवून आणू, असे आश्वासन त्यांना दिले. [१०२]
भाजपची भूमिका विशद करताना जनलोकपाल विधेयकावरील ठराव किंवा प्रस्ताव संसदेत मतदानासाठी आला तर, अण्णा हजारे यांनी ज्या तीन महत्त्वाच्या मागण्या ठेवलेल्या आहेत, त्या मागण्यांच्या समर्थनार्थ भाजप मतदान करेल, असे प्रतिपादन भाजपच्या वरिष्ठ नेते आणि लोकसभेतील विरोधी उपनेते गोपीनाथ मुंडे यांनी केले. [१०३]
भारतात इतर मागासवर्गीयांची (ओबीसी) समाजातील संख्या पाहता केंद्रात ओबीसींसाठी स्वतंत्र मंत्रालय हवे तसेच जनगणनेत ओबीसींची वेगळी नोंद करावी, असे मत गोपीनाथ मुंडे यांनी ओबीसी नेत्यांच्या सत्काराच्या कार्यक्रमात व्यक्त केले.ओबीसी महिलांसाठी लोकसभेत वेगळ्या आरक्षणाचीही त्यांनी यावेळी मागणी केली. ओबीसी समाजाने लढायला तयार राहिले पाहिजे. मी त्यांच्यासोबत आहे. ओबीसी महिलांनाही आरक्षण मिळाले पाहिजे. ओबीसींसाठी देशभर चळवळ करायची असल्यास त्याचे नेतृत्व छगन भुजबळ यांनी करावे, असे मुंडे यांनी सांगितले. जनगणनेत ओबीसींची वेगळी नोंद करावी अशी मागणी लोकसभेतले भाजपचे उपनेते गोपीनाथ मुंडे यांनी केली. [१०४]
आंतरराष्ट्रीय गुन्हेगारांविरुद्ध प्रत्यार्पण व कायदेशीर कारवाई करण्यासाठी भाजपचे लोकसभेतील उपनेते खासदार गोपीनाथ मुंडे यांनी पाठिंबा दर्शविला. संयुक्त राष्ट्राच्या ६५ व्या सर्वसाधारण सभेत "आंतरराष्ट्रीय कायदा आयोग' या विषयावर न्यूयॉर्क येथे बोलताना खासदार गोपीनाथ मुंडे म्हणाले, गुन्हेगारांना कुठल्या ना कुठल्या देशात शिक्षा मिळते, हे दिसून आले की त्यांना वचक बसेल. ज्या देशात गुन्हा केला आहे किंवा ते ज्या देशाचे नागरिक आहेत, त्या देशात त्यांना शिक्षा मिळाली पाहिजे. गुन्हेगारांचे प्रत्यार्पण किंवा कायदेशीर कारवाईला भारताने नेहमीच पाठिंबा दिला आहे. सीमेपलीकडील खनिज तेल व गॅसच्या वाटण्या भौगोलिक, प्रादेशिक, लोकसंख्या आदी बाबींचा विचार करून द्विपक्षीय चर्चेतून करण्यात याव्यात. कोणते नियम करून हे वाटप केले, तर त्याचे परिणाम द्विपक्षीय चर्चेवर होतील. या बाबीचे सार्वत्रिकीकरण केले तर ते अधिक गुंतागुंतीचे होईल, असे मत मुंडे यांनी व्यक्त केले. [१०५]
संक्षिप्त परिचय[संपादन]
अध्यक्ष : रामभाऊ म्हाळगी प्रबोधिनी संस्था, जिल्हा पुणे,जिल्हा मुंबई [१०६]
अध्यक्ष : अथर्व शिक्षण संस्था, जिल्हा मुंबई [१०७]
अध्यक्ष : वैद्यनाथ सहकारी साखर कारखाना, जिल्हा बीड [१०८]
अध्यक्ष : सोमनाथ नागनाथअप्पा हालगे शिक्षण संस्था, परळी जिल्हा बीड [१०९]
अध्यक्ष : जवाहर शिक्षण संस्था, परळी जिल्हा बीड [११०]
अध्यक्ष : मल्लवाबाई वल्ल्याळ डेंटल कॉलेज, जिल्हा सोलापूर [१११]
संस्थाध्यक्ष : संत जगमित्र नागा सुतगिरणी, परळी जिल्हा बीड
- इ.स. १९६९ : बीडच्या कॉलेजमध्ये विद्यार्थीसंसदेच्या पहिल्या वर्षी वर्गप्रतिनिधीची(सीआर) निवडणूक लढवण्याचा निर्णय घेतला.
- इ.स. १९७० : परळीत अखिल भारतीय विद्यार्थी परिषदेचे (अ. भा. वि. प.) काम
- इ.स. १९७८ : महाराष्ट्र राज्य विधानसभा निवडणुकीत पराभव
- इ.स. १९७८ : बीड जिल्हापरिषद निवडणुकीत रेणापूर (उजनी) मतदारसंघातून राज्यभरात सर्वाधिक मताधिक्य घेऊन विजयी
- इ.स. १९८० : महाराष्ट्र राज्य विधानसभा निवडणुकीत आमदार म्हणून निवडून आले (इ.स. १९८० ते इ.स. १९८५)
- इ.स. १९८० : महाराष्ट्र राज्य भारतीय जनता युवा मोर्चाचे पहिले अध्यक्ष
- इ.स. १९८२ : महाराष्ट्र राज्य भाजपचे सरचिटणीस
- इ.स. १९८५ : महाराष्ट्र राज्य विधानसभा निवडणुकीत रेणापूर(गेवराई) मतदारसंघातून पराभव
- इ.स. १९८५ : बीड लोकसभा मतदारसंघात निवडणुकीत पराभव
- इ.स. १९


text:
संस्थात्मक अलगीकरण करतांना आवश्यक सुविधा उपलब्ध असल्याची खात्री करा : ना.वडेट्टीवार - Bhandara Patrika
संस्थात्मक अलगीकरण करतांना आवश्यक सुविधा उपलब्ध असल्याची खात्री करा : ना.वडेट्टीवार
admin June 24, 2020 0
चंद्रपूर : सावली तालुक्यामध्ये कोरोना आजारा संदर्भात आतापर्यंत केलेल्या उपायोजना सकारात्मक आहेत. मात्र संस्थात्मक अलगीकरण करताना नागरिकांना प्राथमिक सुविधा तसेच त्यांना एकाकीपणा येणार नाही, याची खातरजमा करा, असे निर्देश राज्याचे मदत व पुनर्वसन, आपत्ती व्यवस्थापन, इतर मागास बहुजन कल्याण मंत्री तथा चंद्रपूर जिल्ह्याचे पालकमंत्री ना. विजय वडेट्टीवार यांनी आज येथे दिले. आपल्या पाच दिवसीय दौºयामध्ये गडचिरोली येथून पालकमंत्री वडेट्टीवार यांनी सावली तालुक्यामध्ये आल्यानंतर तहसील कार्यालयात आज आढावा बैठक घेतली. या बैठकीला मूल उपविभागीय अधिकारी महादेव खेडकर, नगराध्यक्ष विलास यासलवार, सभापती विजय कोरेवार, तहसीलदार पुष्पलता कुंभरे, गटविकास अधिका- री अमोल भोसले, वैद्यकीय अधीक्षक डॉ. मडावी, तालुका आरोग्य अधिकारी डॉ. मनोहर मडावी, पोलिस निरीक्षक राठोड, उपविभागीय अभियंता सी.बी.कटरे, दिनेश चिरुनवार आदींची उपस्थिती होती.
जिल्ह्यातील कोरोना संदर्भातील परिस्थिती प्रत्येक तालुक्यातील सकारात्मक पाठबळामुळे उत्तम आहे. मात्र ग्रामीण भागामध्ये स्वत:च्या घरात गृह अलगीकरण होणे शक्य नसते. अशावेळी बाहेरून येणाºया नागरिकांना संस्थात्मक अलगीकरणामध्ये ठेवतांना आवश्यक प्राथमिक गरजा पूर्ण होतील याकडे लक्ष द्यावे. सोबतच नागरिकांनी देखील कोरोना आजारापासून त्यांचे व कुटुंबाचे रक्षण करण्यासाठी स्थानिक प्रशासनाला हा निर्णय घ्यावा लागत असल्यामुळे, संस्थात्मक अलगीकरण करण्यात येत असल्याचे समजून घ्यावे, असे आवाहन त्यांनी केले. यावेळी आरोग्य विभागाने तालुक्यातील कोरोना संदर्भातील उपाययोजनेचा आढावा सादर केला. सावली तालुक्यामध्ये संस्थात्मक अलगीकरण, गृह अलगीकरणात असलेल्या नागरिकांची माहिती देण्यात आली. तालुक्यांमध्ये आत्तापर्यंत संशयित असणाºया ५९ लोकांच्या स्वॅबची तपासणी करण्यात आली आहे.
सर्व अहवाल निगेटिव्ह असल्याची माहिती त्यांनी दिली. तालुक्यामध्ये आतापर्यंत बाहेरून येणाºया प्रत्येक नागरिकांची गावागावांमध्ये नोंद घेतली जात असून ग्रामस्तरावर सरपंच व आशा वर्कर यांच्यामार्फत यासाठी मदत मिळत असल्याची माहिती यावेळी आरोग्य यंत्रणेने पालकमंत्र्यांना दिली. यावेळी सार्वजनिक बांधकाम विभागाच्या कामकाजाचा देखील आढावा घेण्यात आला. सार्वजनिक बांधकाम विभागामार्फत तालुक्यांमध्ये सुरू असलेले रस्त्यांचे खडीकर ण, याबाबतही आढावा घेतला गेला. तालुक्यामध्ये जवळपास ३५ खडीकरणाची कामे प्रलंबित असून ती तातडीने पूर्ण करण्यात यावी, असे निर्देश यावेळी पालकमंत्र्यांनी दिले. तालुक्यातील कायदा-सुव्यवस्था संदर्भातही यावेळी पालकमंत्र्यांनी जाणून घेतले. अवैध दारू विक्री संदर्भात येत असलेल्या तक्रारींचा यावेळी त्यांनी उल्लेख केला. याकडे लक्ष देण्याचे त्यांनी सांगितले. तसेच तालुक्यातील अनेक भागातून गुरांची अवैध वाहतूक होत असल्याबाबतही तक्रा- री आहेत.
याकडे पोलिसांनी गंभीरतेने लक्ष वेधावे, असे निर्देश त्यांनी यावेळी दिले. सावली शहरातील नगरपंचायती अंतर्गत असणारी कामे, प्रलंबित आराखडे घनकचरा व्यवस्थापन, प्रलंबित सभागृहाचे काम, याकडे देखील लक्ष वेधण्याचे त्यांनी सांगितले. अहिंसेचे पुजारी राष्ट्रपिता महात्मा गांधी यांचे हे १५० वे जयंती वर्ष आहे. सावली येथे महात्मा गांधी यांचा पदस्पर्श झालेला आहे. त्यामुळे या ठिकाणी त्यांचा एक भव्य पुतळा उभारण्याचे काम तातडीने पूर्णत्वास न्यावे असे त्यांनी यावेळी स्पष्ट केले. यासंदर्भात तातडीने आराखडा सादर करून आवश्यक सौंदर्यीकरण व त्यांच्या सावली येथील भेटीच्या ऐतिहासिक पार्श्वभूमीतून नव्या पिढीला प्रेरणा मिळेल अशा पद्धतीने मांडणी करावी, असेही त्यांनी यावेळी स्पष्ट केले.
सावली भागातील काही विकास कामांसाठी जिल्हा नियोजन अंतर्गत उपलब्ध करून देण्यात आलेल्या निधीतून शैक्षणिक सुविधा उपलब्ध करण्याचे काम करावे. यासाठी शाळांचे वॉल कंपाऊंड बांधण्याची कामे मंजूर करण्यात आली असून ती तातडीने पूर्ण करण्यात यावी, असे देखील यावेळी स्पष्ट करण्यात आले. तालुक्याच्या विकासा संदर्भातल्या प्रलंबित कामांना गती देऊन पूर्ण करण्याचे देखील यावेळी त्यांनी उपस्थित अधिकाºयांना निर्देश दिले. यावेळी त्यां


करोना : लॉकडाऊनमुळे वाढलेल्या नकारात्मकतेचा दूरगामी परिणाम होऊ द्यायचा नसेल तर "हे" वाचणं आवश्यक आहे
आमचे सर्व लेख मिळवण्यासाठी फॉलो करा : फेसबुक | ट्विटर | इंस्टाग्राम |
===
सध्या कोरोना, कोरोना, कोरोना हेच शब्द आपल्याला ऐकायला मिळत आहेत. संपूर्ण जगभरात त्याची दहशत आहे.चीनमध्ये इतके लोक गेले.आता इटलीने चीनला मागे टाकलं, कोरोना मुळे इटलीमध्ये सगळ्यात जास्त मृत्यू झालेले आहेत.
फ्रान्स, ग्रेट ब्रिटन, स्पेन, इराण आणि अमेरिका सगळीकडे कोरोनामुळे हाहाकार माजला आहे. आता भारतातही त्याचा परिणाम दिसून येत आहे.
भारतात आता सगळीकडे संचारबंदी लागण्याची परिस्थिती आहे. सगळ्या मीडियामध्ये न्यूज चॅनल्स, फेसबूक, ट्विटर, व्हाट्सअप, इंस्टाग्राम सगळीकडे केवळ कोरोनाच आणि त्याच्याच बातम्या आपल्याला दिसत आहेत.
लोक परदेशातले व्हिडिओज सगळीकडे शेअर करत आहेत, त्यामुळे आपल्याही मनात निगेटिव्ह विचार येत राहतात. आणि अशा काळात कसं राहावं हेच समजेनासं होतं.
परंतु हे सगळं पाहतानाही कोरोनामुळे काही काही चांगल्या गोष्टी घडत आहेत, ज्यांच्याकडे आपण डोळसपणे पाहत नाही.
जर त्या गोष्टींकडे आपण लक्ष दिलं तर नक्कीच आपल्या मनातील निगेटिव्हिटी निघून जाईल. आणि थोडी सकारात्मकता येईल आणि जगण्यातला आनंद परत मिळेल.
अगदी कोरोनाचा उगम जिथून झाला त्या वुहान मधील देखील काही काही चांगल्या बातम्या आल्या आहेत. त्यांच्याकडे आपण लक्ष दिले पाहिजे.
आता चीनमध्ये कोरोना व्हायरसचा रुग्ण आता दिसत नाही, नवीन लागण आता तिकडे होत नाहीये. जवळजवळ ८० हजार पेक्षा जास्त लोकांना लागण होऊनही ३२०० इतके मृत्यु चीनमध्ये झाले.
आता तिथली कोरोना साठी बांधलेली हॉस्पिटल्स बंद होत आहेत. एक १०३ वर्षांच्या आजीबाई कोरोनाची लागण होऊन देखील बर्या होऊन घरी गेल्या.
ही नक्कीच एक सकारात्मक गोष्ट आहे. कारण सगळ्यात जास्त भयानक वास्तव त्यांनी अनुभवलं पण त्यातही त्यांची जगण्याची जिद्द ही नक्कीच प्रेरणादायक गोष्ट आहे.
सध्या जमावबंदी, संचारबंदी असल्यामुळे सगळे रस्ते ओस पडले आहेत. आपल्याला वाहनांचा आवाज येत नाहीये. मात्र सकाळी उठल्यावर अगदी हल्ली तर दुपारीही आपल्याला पक्ष्यांचे आवाज येत आहेत.
थोडीशी खिडकी उघडून पाहिलं तर निरागसपणे उडणारे पक्षी आपल्याला दिसतील, थोडा अभ्यास केला तर त्यांची नावही समजतील. तुम्ही रोजच्या रामरगाड्यात कधी असे पक्षी पाहिले असते का?
जगभरातील विमान सेवा बर्यापैकी खंडित झाली आहे. लॉक डाऊन मुळे रस्ते ओस पडले आहेत, रस्त्यावरची वाहने कमी झाली आहेत रेल्वे बंद आहेत, वाहन विक्री देखील मंदावली आहे. गाड्या आहेत पण चालवायला मिळत नाहीये.
आपल्याला वाटू शकतं की, 'काय वैताग आहे, जायचं कसं!' मात्र जगभरातील प्रदूषणाची पातळी कमी होत आहे. आकाशातील काळं मळभ दूर होत आहे, स्वच्छ हवा अनुभवास येत आहे.
म्हणजे हा व्हायरस येऊन चांगलाच बदल झाला आहे म्हणायचा का?
घरामध्ये बंदिस्त बसल्यामुळे आपल्याला बोअर होऊ शकतं.
मात्र त्याचवेळेस आपण आपल्या मित्रांना मित्र-मैत्रिणींना नातेवाईकांना फोन केला आणि गप्पा मारल्या तर खूप दिवसांनी बोलल्यामुळे आपला मूड रिफ्रेश होईल. आपल्या लहानपणीच्या आठवणींना त्यामुळे उजाळा मिळेल.
तुमच्या बकेट लिस्ट मधल्या राहून गेलेल्या गोष्टी तुम्ही आता करू शकता. उदाहरणार्थ, एखादं पुस्तक वाचायचं राहिले तर ते वाचू शकता.
घरातल्यांबरोबर कॅरम, पत्ते असे विविध गेम खेळू शकता. तुमच्या आवडीचे सिनेमे डाऊनलोड करून बघू शकता. एखादी छानशी डिश बनवून सगळे मिळून त्याचा आस्वाद घेऊ शकता.
त्यामुळे तुमचं एकमेकांमधलं कुटुंबातलं बॉण्डिंग वाढेल. ही नक्कीच एक चांगली गोष्ट माणसाच्या माणूसपणासाठी उपयुक्त आहे.
कोरोना व्हायरसच्या भीतीने आता मालाचा तुटवडा पडेल म्हणून लोक घरात मालाचा साठा करत आहेत.आणि ही गोष्ट फक्त भारतातलीच नसून संपूर्ण जगभरात दिसून आली आहे.
ऑस्ट्रेलियामध्ये तर मॉलमध्ये टॉयलेट पेपर घेण्यावरून भांडण झाले. तशीच परिस्थिती आता आपल्याकडे ही येऊ शकते. परंतु ह्या काळातच आपण एकमेकांना मदत केली पाहिजे.
तुमच्या शेजारी कोण आहेत त्यांना कोणत्य


text:
िमान करण्याचा प्रयत्न केला.
देशातील एकूण कोरोनाग्रस्तांच्या आकड्यामध्ये सुमारे 25% रूग्ण महाराष्ट्रातील आहेत. दिवसागणिक वाढणारा आकडा आणि ठोस औषधांची कमतरता, अपुरी आरोग्य सेवक, डॉक्टरांची संख्या यामुळे मुंबई, पुणे, ठाणे , औरंगाबाद येथील स्थिती नियंत्रणाबाहेर जातेय की काय? अशी भीती होती. पण महाराष्ट्राच्या कानाकोपर्‍यात डॉक्टरांची फौज या कोरोनाचं संकट थोपवण्यसाठी मेहनत करत आहे. आज डॉक्टर दिनाच्या निमित्ताने त्या प्रत्येकाच्या मेहनतीला सलाम करून डॉक्टरांच्या अथक परिश्रमाला सलाम करा.
Dr. Muffi Lakdawala Dr. Sanjay Oak Dr. Tatyarao Lahane National Doctor's Day National Doctor's Day 2020 National Doctor's Day 2020 Date National Doctor's Day 2020 in India National Doctor's Day India डॉ. तात्याराव लहाने डॉ. मुफ्फी लकडावाला डॉ. संजय ओक नॅशनल डॉक्टर्स डे नॅशनल डॉक्टर्स डे 2020 मुफ्फज़ल लकड़ावाला
Coronavirus: महाराष्ट्र कोरोना टास्क फोर्स प्रमुख डॉ. संजय ओक COVID 19 संक्रमित, मुंबई येथील रुग्णालयात उपचार सुरु
Rajarshi Shahu Puraskar 2020: डॉ. तात्याराव लहाने यंदाचे 'राजर्षी शाहू पुरस्कार' चे मानकरी
मुंबईमधील कोरोना व्हायरस Peak कदाचित निघून गेला असेल; पण मान्सून, अनलॉकींग व संसर्गाचे नवे परिसर ही चिंता कायम- State Task Force प्रमुख डॉ. संजय ओक


या तांत्रिक बाबीवरून निरनिराळ्या पोताच्या जमिनींत पाण्याच्या दोन पाळ्यांतील अंतर ढोबळमानाने काढले जाते. भारतातील जलवायुमानात भारी पोताच्या जमिनीत हे अंतर १५ ते १८ दिवसांपर्यंत, तर हलक्या पोताच्या जमिनीत ८ ते १० दिवसांपर्यंत राखता येते.
जमिनीतील उपलब्ध पाण्याचा साठा जर ५०% कमी झाला, तर पिकांच्या मुळास पाणी शोषून घेण्यास ताण पडतो. हा ताण ताणमापकाच्या साह्याने मोजता येतो (आ. १३) व त्यावरून पिकास केव्हा पाण्याची गरज आहे, हे ठरविले जाते. त्यासाठी सिंचन क्षेत्रात योग्य खोलीवर ताणमापक बसविल्यास पाण्याचा योग्य वापर करण्यास मदत होते. त्याचप्रमाणे ओलमापक उपकरणे, तसेच जिप्सम ठोकळे, नायलॉन ठोकळे वगैरेंचा वापर करून पाण्याचे नियोजन करता येते. जमिनीत ज्या खोलीपर्यंत मुळांचे प्रमाण अधिक असते तेथील मातीचा नमुना घेऊन प्रयोगशाळेत त्याची तपासणी करून त्यातील उपलब्ध पाण्याचे प्रमाण काढता येते. याशिवाय अनुभवी शेतकरी अशा मातीचा नमुना घेऊन त्याचा गोळा करून स्पर्शज्ञानाने देखील पाणी देण्याची वेळ निश्चित करू शकतो. तसेच काही ठिकाणी शेतामध्ये सूर्यफूलासारख्या एखाद्या दर्शक अगर सूचक पिकाची रोपेच विखरून टाकतात. जेव्हा ही रोपे पाण्याअभावी सुकू लागतात तेव्हा मुख्य पिकास पाणी देण्यासारखी परिस्थिती निर्माण झाली असे समजून पाणी दिले जाते. वनस्पतींना पाणी देण्याची केव्हा गरज आहे हे समजण्यासाठी अमेरिकन शास्त्रज्ञांनी 'वॉटर विच' या नावाचे एक छोटेसे इलेक्ट्रॉनीय उपकरण तयार केले आहे. पिकांना पाण्याची गरज भासू लागताच या उपकरणातून प्रकाशझोत बाहेर पडतो व त्याचबरोबर गुणगुण असा आवाज सारखा येत राहतो. पाण्याची पूर्तता केल्यावर ह्या दोन्ही गोष्टी एकदम बंद होतात.
जमिनीच्या पृष्ठभागावरून बाष्पीभवनाद्वारे होणारा पाण्याचा व्यय व वनस्पतीद्वारे उत्सर्जित जल यांचा आढावा घेऊन पाणी केव्हा द्यावे याबाबतचे नवे तंत्र एन्. जी. दास्ताने यांनी सुचविले आहे. त्यासाठी त्यांनी जमिनीत रोवलेल्या बाष्पीभवन पात्राचा वापर सुचविला आहे. वनस्पतींच्या मुळांची खोली, तसेच जमिनीचे जलधारणाविषयीचे गुणधर्म आणि बाष्पीभवनाद्वारे तसेच पिकाने उत्सर्जित केल्यामुळे होणारा जलव्यय लक्षात घेऊन पिकास द्यावयाच्या पाण्याचे अंदाजपत्रक ठरविले जाते.
गरजेपेक्षा जास्त पाणी वापरले गेले, तर पिकांना ते वरदान ठरण्यापेक्षा शाप ठरू शकते. जमिनी पाणथळ बनतात. मातीतील सूक्ष्म कणाकणांतर्गत पोकळी पूर्णपणे पाण्याने व्यापली गेल्यास मुळांना हवा न मिळाल्याने पिके पिवळी पडतात. पाण्याचा वापर वाजवीपेक्षा अधिक झाल्यास जमिनीवर लवणे येतात व कालांतराने त्या खारवट चोपण बनतात. म्हणून मातीचे गुणधर्म व पाणी यांच्या परस्पर संबंधाबद्दलचे शास्त्रीय ज्ञान प्राप्त करून घेणे ओलित नियोजनाच्या दृष्टीने फार महत्त्वाची बाब ठरते. [⟶ सिंचन].
पिकास पाणी द्यावयाच्या पद्धती: जमिनीचे गुणधर्म, जमिनीचा उंचसखलपणा वगैरे बाबींचा विचार करून पिकांना पाणी देण्याच्या सुयोग्य पद्धतीचा वापर करतात. ओलिताच्या पुढील प्रमुख पद्धती प्रचलित आहेत : (१) मोकार माती, (२) सारा अगर पट्टा पद्धत, (३) वाफा पद्धत, (४) गादी वाफा पद्धत, (५) आळे व बांगडी पद्धत, (६) सरी वरंबा पद्धत, (७) ढाळाची सरी पद्धत, (८) फवारा जलसिंचन पद्धत, (९) ठिबक किंवा पाझर पद्धत इत्यादी [⟶ सिंचन].
जमिनीतील आर्द्रता व वनस्पती यांचे अन्योन्य संबंध : वनस्पतीत होणाऱ्या अनेक शरीरक्रियावैज्ञानिक प्रक्रियांसाठी पाण्याची गरज असते. मृदा हा एक पाण्याचा संचय असलेला घटक म्हणूनच वनस्पतींना उपयोगी पडतो. शोषून घेतलेल्या पाण्याचा मोठा भाग बाष्पीवनामुळे पानावाटे निघून जातो. याचाच अर्थ वनस्पती हा एक मृदा व बाह्य वातावरण यांना जोडणारा दुवा किंवा पंप ठरतो. बाष्पीभवनामुळे पानावाटे नाहीसे होणारे जेवढे पाणी लागते तेवढे जर मुळांना मृदेतून सहजपणे घेता आले, तर वनस्पतींना पाण्याचा ताण कधीच जाणवत नाही. मृदेतील पाण्याच्या कमतरतेमुळे अनेक तऱ्हेने वनस्पतीच्या वाढीस खीळ पडते व हा प्रतिकूल परिणाम, किती दिवस पाण्याचा ताण पडतो व तो किती तीव्रतेचा होता यावर अवलंबून राहतो. कृषिवैज्ञानिकांना जमिनीतील आर्द्रता व वनस्पती यांतील अन्योन्य संबंधाचे नेहमीच महत्त्व वाटते.
मृदा व आर्द्रता यांतील अन्योन्य संबंध :मृदेची जलध


text:
महत्त्वाच्या घटना
महत्त्वाच्या व्यक्ती
इ.स.चे १२० चे दशक
इ.स.ची दशके
इ.स.च्या २ ऱ्या शतकातील दशके
इ.स.च्या १ ल्या सहस्रकातील दशके


नवी दिल्ली, 22 जुलै:
आधार कार्ड, पॅन कार्ड, मतदार ओळखपत्र, पासपोर्ट प्रत्येक व्यक्तीसाठी अत्यंत महत्त्वाची कागदपत्रं (Important Documents)
असतात. सरकारी ओळखपत्र म्हणून ही कागदपत्रं महत्त्वाची आहेत. पण एखाद्या व्यक्तीचा मृत्यू (Death)
झाल्यानंतर या कागदपत्रांचं काय करायचं असतं, याची तुम्हाला माहिती आहे का? ही कागदपत्रं आपोआप रद्द होतात की कुटुंबातल्या व्यक्तींना ती रद्द (Cancelling ID)
करावी लागतात? असे अनेक प्रश्न अनेकांच्या मनात येत असतील. जाणून घ्या या कागदपत्रांचं नंतर काय होतं?
आधार कार्ड (Aadhaar Card) -
आधार नंबर ओळखपत्र म्हणून आणि पत्त्याचा पुरावा म्हणून काम करतो. एलपीजी सबसिडी, सरकारी शिष्यवृत्ती, ईपीएफओ खातं आदी सर्व महत्त्वाच्या सरकारी सेवांचा लाभ घेण्यासाठी आधार क्रमांक देणं गरजेचं असतं. UIDAI
या प्राधिकरणाकडे आधारचं व्यवस्थापन असतं. मृत व्यक्तीचं आधार कार्ड रद्द करण्याची कोणतीही प्रक्रिया UIDAI
कडे नाही. मात्र मृत व्यक्तीने पूर्वी सरकारी योजनेचा लाभ घेतला असेल, तर त्याच्या कुटुंबीयांना त्या व्यक्तीच्या मृत्यूची माहिती UIDAI
कडे देणं गरजेचं आहे. कारण सरकारी योजना आधारशी लिंक असतात.
पॅन कार्ड (PAN Card) -
इन्कम टॅक्स भरण्यासह अन्य आर्थिक सेवा-सुविधांचा लाभ घेण्यासाठी पॅनकार्ड हे अत्यंत महत्त्वाचं कागदपत्र आहे. पॅनकार्ड अनेक अकाउंटशी जोडलेलं असतं. एखाद्या व्यक्तीचा मृत्यू झाल्यानंतर मृताच्या कुटुंबातील व्यक्तींनी आयकर विभागाशी संपर्क साधून पॅनकार्ड सरेंडर करणं आवश्यक असतं. मात्र ते सरेंडर करण्यापूर्वी मृत व्यक्तीची सर्व खाती बंद करण्यात आली आहेत, याची खात्री करावी.
UIDAI Alert! Aadhaar कार्डच्या या फ्रॉडपासून सावधान, अशी होतेय फसवणूक
मतदार ओळखपत्र (Voter ID) -
मतदार ओळखपत्र अर्थात व्होटर आयडी कार्ड हे मतदान करण्यासाठी अत्यावश्यक असलेलं ओळखपत्र आहे. मतदार यादीत तुमचं नाव समाविष्ट असल्याचा हा पुरावा आहे. व्यक्तीच्या मृत्यूनंतर मतदार ओळखपत्र रद्द करता येतं. मतदार नोंदणी नियम 1960 अंतर्गत मतदार ओळखपत्र मतदाराच्या मृत्यूनंतर रद्द करण्याची तरतूद आहे. कुटुंबातल्या व्यक्तीचा मृत्यू झाल्यानंतर संबंधिताचं मतदार ओळखपत्र निवडणूक कार्यालयात जाऊन सात नंबरचा फॉर्म भरून रद्द करता येतं.
रिंग वाजण्याआधीच समजेल कोण करतंय कॉल? जाणून घ्या या स्मार्ट ट्रिकबाबत
पासपोर्ट (Passport) -
मृत्यूनंतर पासपोर्ट रद्द करण्याची काही तरतूद नाही. मात्र पासपोर्टचा वैधता कालावधी संपल्यानंतर ते पुन्हा रिन्यू केलं नाही की ते आपोआपच रद्द होतं.


text:
बाभुळगाव हे भारताच्या महाराष्ट्र राज्याच्या यवतमाळ जिल्ह्यातील एक गाव व तालुक्याचे ठिकाण आहे.
तालुक्यातील गावे
आलेगाव (बाभुळगाव)
अलीपूर
अल्लीपुर
अमरावती (बाभुळगाव)
आंजणगाव
अंतरगाव
आसेगावदेवी
अष्टरामपूर
औरंगपूर (बाभुळगाव)
बाभुळ गाव
बागापूर
बागवाडी (बाभुळगाव)
बारड
भैयापूर
भातमार्ग
भिळुकसा
बोरगाव (बाभुळगाव)
चांदपूर
चेंडकपुर
चिमणापूर
चोंधी
दाभा
देहणी
देवगाव (बाभुळगाव)
दिघी (बाभुळगाव)
दिघी२
फाळेगाव
फातियाबाद
फत्तेपूर
गालवाहा
गाळवी
गणोरी
गावंडी
घारफळ
गिमोणा
गोंधळी (बाभुळगाव)
हैबतपूर
हस्तपूर
हातगाव
इंदिरा नगर
इसापूर
कमलजापूर
कांगोकुळ
कारळगाव (बाभुळगाव)
खडकसावंगा
खरडा
किन्ही (बाभुळगाव)
कोल्ही
कोंढा
कोपारा
कोपारा१
कोपारा२
कोप्रा
कोटांबा
कोठा
कोठा अलीपूर
कृष्णपूर
लखमपूर (बाभुळगाव)
लोणी (बाभुळगाव)
मदानी
महमदपूर
माहुली (बाभुळगाव)
माळापूर
मांगरूळ
माणकापूर
मारळपूर
मिरजापूर
मितनापूर
मुबारकपूर
मुरादाबाद (बाभुळगाव)
मुस्ताबाद
नादे सावंगी
नगरगाव
नगरी
नागरी
नायगाव (बाभुळगाव)
नांदुरा बुद्रुक
नांदुरा खुर्द
नारपूर
पाचखेड
पाहुर (बाभुळगाव)
पालोटी
पाणस
पंचगव्हाण
पारसोडी
पिंपळगाव (बाभुळगाव)
पिंपळखुटा
पिंपरी (बाभुळगाव)
प्रतापपूर
रहिमतपूर (बाभुळगाव)
राणी अमरावती
रासूळपूर
रेणकापूर
रुस्तमपूर
सारफळी
सारुळ
सौजण
सावंगी मांग
सावंगी राऊत
सावर (बाभुळगाव)
शेकापूर
शिंदी (बाभुळगाव)
सुभानपूर
सुहागपूर
सुकळी (बाभुळगाव)
टाकळगाव
तांभा
ताणापूर
तरोडा (बाभुळगाव)
थाळेगाव
तुकापूर
उमरडा
उमरी (बाभुळगाव)
वैजापूर (बाभुळगाव)
वणी (बाभुळगाव)
वेणी
विरखेड
वडगाव (बाभुळगाव)
वाघापूर
वाई (बाभुळगाव)
वालिदाडपूर
वारूड
वाटखेड बुद्रुक
वाटखेड खुर्द
यावळी
येरणगाव
झापटखेड
झोळा
भौगोलिक स्थान
हवामान
लोकजीवन
प्रेक्षणीय स्थळे
नागरी सुविधा
संदर्भ
_URL_
_URL_
_URL_
_URL_
_URL_
_URL_
_URL_
_URL_
यवतमाळ जिल्ह्यातील तालुके
महाराष्ट्रातील तालुके


लेखक – पॅट्रिक बेट-डेव्हिड, ग्रेग डीनकिन
पृष्ठसंख्या – २८९
प्रकाशन – गॅलरी बुक्स
समीक्षक – आकाश जाधव
मुल्यांकन – ४.३ l ५
"व्हॅल्यूटेनमेंट" या यूट्यूब चॅनेल मुळे प्रसिद्धी झोतात आलेले पॅट्रिक बेट-डेव्हिड यांनी सहलेखक ग्रेग डीनकिन सहित लिहिलेलं "युअर नेक्स्ट फाईव्ह मूव्ह" हे पुस्तक आपल्याला व्यवसाय यशस्वीरीत्या कसा चालवायचा याबद्दल सांगत. लेखकाच्या मते व्यवसाय आणि बुद्धिबळ हे एकसमान आहेत. तुम्हाला व्यवसाय यशस्वीरित्या चालवायचा असेल तर तुम्हाला किमान तुमच्या पुढच्या पाच चाली ठाऊक असायलाच हव्यात. वरवर तुम्ही तुमच्या निर्णयाचे पाच वेगळ्या परिस्थिती अनाकलन आधीच करू शकता जेणेकरून निर्णयानंतर त्या परिस्थिती तुम्ही योग्य रीतीने हाताळू शकता.
पुस्तक पाच प्रकरणांत (चालींमध्ये) विभागलेलं आहे. प्रत्येक प्रकरणात चाली विस्तृतपणे, संदर्भांसहित स्पष्ट केल्या आहेत. पॅट्रिक यांनी जागोजागी त्यांचे अनुभव पेरले आहेत जे नक्कीच कोणत्याही व्यावसायिकाला मार्गदर्शक ठरतील. पुस्तक पॅट्रिक यांनी खूप मनापासून लिहिलं आहे आणि त्यांचं यशस्वी उद्योजक बनवायचं ध्येय हे जाणवत राहत.
भारतात काही घरांमध्ये व्यवसाय पुढच्या पिढीला शिकवला जातो (किंवा व्यवसायाचं बाळकडू घरातूनच मिळतं) तर काही घरांमध्ये व्यवसाय हा शब्दच प्रतिबंधित असतो. अशा घरातील तरुण/तरुणींना व्यवसायात धक्के खाऊन त्यातील बेसिक्स शिकावे लागतात. हे धक्के "युअर नेक्स्ट फाईव्ह मूव्ह" हे पुस्तक नक्कीच काही प्रमाणात कमी करू शकतं. लेखकाने क्लिष्टपणा टाळला आहे जो सहसा आपल्याला इतर व्यावसायिक पुस्तकांमध्ये बघायला मिळतो. पॅट्रिक हे स्वतः यशस्वी उद्योजक आहेत. त्यांनी त्यांची विचारपद्धती जशी च्या तशी मांडली आहे. त्यांच्या जीवनातील वेचक प्रसंग पुस्तकात डोकावत राहतात. व्यवसायात सिस्टिम आणि प्रोसेसच महत्व ते तुम्हाला पटवून देतात. पुस्तकातील माझं सर्वांत आवडत वाक्य:
अमेरिकेत फक्त २०० डॉलर खर्चून तुम्ही तुमच्या कंपनीचे CEO (मुख्य कार्यकारी अधिकारी) होऊ शकता. पण खरा फरक तेव्हा पडतो जेव्हा इतर लोक तुम्हाला CEO म्हणू लागतात.
व्यवसाय म्हणजे काय?, तो कसा उभा करायचा?, कसा वाढवायचा?, व्यावसायिक शत्रूला कसं थोपवायच, कंपनीमध्ये कल्चर कसं असावं आणि ते कास निर्माण करावं?, तुमचे सर्वोत्तम कामगार सोडून न जावेत यासाठी काय करावं?, महत्वाच्या मिटींग्स पूर्वी काय आणि कोणती तयारी करावी?, छोट्या व्यावसायाला मोठं स्वरूप कास द्यायचं?, व्यवसाय डिजिटल कधी करायचा? अशा विविध प्रश्नांची उत्तरे तुम्हाला या पुस्तकात मिळतील. माझ्यामते हे "युअर नेक्स्ट फाईव्ह मूव्ह" हे एक उत्कृष्ट पुस्तक आहे. जर तुम्ही व्यवसायात उतरणार असाल किंवा व्यवसाय विस्ताराच्या विचारात असाल तर हे पुस्तक नक्कीच वाचलं पाहिजे.
समीक्षक – आकाश जाधव
your next five moves akash jadhav gallery books
ऑनलाईन पुस्तक खरेदी लिंक्स:


text:
पॅथॉलॉजी लॅबचालकांकडून रुग्णांची वारेमाप लूट - आरोग्य.कॉम - मराठी
पॅथॉलॉजी लॅबचालकांकडून रुग्णांची वारेमाप लूट
स्वाइन फ्लू, चिकुन गुनिया, मलेरिया, कावीळ, डेंगी अशा वेगवेगळ्या आजारांनी राज्यात थैमान घातले असतानाच, निरनिराळ्या वैद्यकीय चाचण्यांच्या नावाखाली राज्यभरातील पॅथॉलॉजी लॅबचालकांनी रुग्णांची वारेमाप लूट चालविली आहे. मनमानीपणे सुमारे दहा ते शंभर टक्के दरवाढ करणाऱ्या लॅबचालकांवर तातडीने कारवाईचा बडगा उगारून रुग्णांची यातनांतून सोडवणूक करण्याऐवजी प्रशासन यंत्रणा डोळ्यांवर कातडे ओढून बसली असल्याचे चित्र आहे. या परिस्थितीत मांजराच्या गळ्यात घंटा बांधणार कोण, असा प्रश्न लाखो रुग्णांपुढे निर्माण झाला आहे.
रक्त, लघवी यांसारख्या तपासण्यांच्या दरात नाशिकमध्ये तब्बल दुप्पट वाढ झाली आहे. ज्या तपासण्या साडेतीनशे रुपयांत परवापर्यंत होत, त्यासाठी आज हजारभर रुपये मोजावे लागत आहेत.
शासकीय व काही खासगी संस्थांच्या लॅबमध्ये अवघ्या पंधरा रुपयांत तपासण्या होतात. मात्र, अनेक वैद्यकीय व्यावसायिक आपली दुकानदारी अबाधित ठेवण्यासाठी ठराविक लॅबमधूनच तपासणी करून घेण्याचा आग्रह धरतात. अशा वेळी तेथे जाऊन खिसा खाली करून घेण्याखेरीज रुग्णांपुढे पर्यायच राहत नाही. जिल्हा परिषदेच्या प्राथमिक आरोग्य केंद्रांमध्ये अद्ययावत यंत्रसामग्री नसल्यामुळे थुंकीचे नमुने व रक्त, लघवीच्या किरकोळ तपासण्याच तेथे होऊ शकतात.
ग्रामीण भागातील मोठ्या आजारांच्या रुग्णांचे त्यामुळे हाल होत आहेत. कोल्हापूरच्या शहरी भागात सुमारे 30 व ग्रामीण भागात सुमारे 45 लॅब एम.डी. डॉक्‍टरांच्या आहेत. पण डी.एम.एल.टी. पदविकाधारकांच्या लॅबचे ठिकठिकाणी अक्षरश: पेव फुटले आहे. मलेरिया रुग्णांची रक्त तपासणी 250 रुपयांत, तर रक्तातील पेशींची तपासणी 150 रुपयांत असे सध्याचे दर आहेत. म्हणजेच दरात सुमारे दीडशे रुपयांची वाढ झाली आहे. सोलापूर शहरात विविध तपासण्यांच्या दरात सुमारे दहा टक्‍क्‍यांपर्यंत वाढ झाली आहे.
मुंबईत अनेक रुग्णालयांत साथीच्या आजारांच्या रुग्णांची प्रचंड गर्दी झाली असून, महागाई वाढल्याचे कारण सांगून अनेक पॅथॉलॉजी लॅबचालकांनी तपासणी शुल्कात भरघोस वाढ केली आहे. ठाणे जिल्ह्यात काही डॉक्‍टर व पॅथॉलॉजी लॅबचालक यांनी संगनमताने रुग्णांची पिळवणूक चालवली आहे. मुंबईत मलेरियाने थैमान घातल्याचा फायदा उठवून ठाणे, कल्याण-डोंबिवली, वसई भागातील डॉक्‍टरांनी साध्या तापाच्या रुग्णांनादेखील रक्ताची तपासणी करून घेण्याचा आग्रह धरला आहे. रायगड जिल्ह्यात पॅथॉलॉजी लॅबचा सुळसुळाट झाला आहे. एखाद्या रुग्णाच्या तपासणीचा रिपोर्ट एका लॅबमध्ये निगेटिव्ह येतो, तर त्याच तपासणीचा दुसऱ्या लॅबमधील रिपोर्ट पॉझिटिव्ह येतो, असे अनेक अजब प्रकार आढळून येत आहेत.
बुलडाण्यात 25, गडचिरोलीमध्ये 24, तर वाशिममध्ये 27 मान्यता नसलेल्या लॅब आहेत; पण प्रशानसाकडून त्यांच्यावर कारवाई होत नसल्यामुळे त्यांची मनमानी निर्वेधपणे चालू आहे.


text:
्हणते, "आमेन."—सम्पा.] निश्चितच, एक मिश्र रंग, मृत्यूचा मिश्र रंग, जगीक फिकट संगांत घोडा! आता, ते बरोबर आहे, मृत्यूचा मिश्र रंग, फिकट घोड़याचे जगीक रूप वचनाचे पवित्र रक्त ल्यावात ही नाही!
आणि लक्ष घ्या..."पृथ्वीच्या चारही कोप्यांतून त्याना त्याना हर्मिगिदोनाच्या युद्धासाठी एकत्रित केले," असे बायबल सांगते. मी त्या शाखलेखाविषयी विचार करण्याचा प्रयत्न करीत आहे कारण मी ते येथे लिहिन ठेवले आहे. मी ते सांगत नाही. परंतु जेथे ते लिहीलेले आहेत, ते काय आहेत. हे पाहत आहे. "प्रभू परसेवराच्या युद्धाच्या मोठ्या दिवसासाठी त्याना एकत्रित करीत आहे." आता ह्या मिश्र संगांत, जगीक, फिकट, आजारी घोड़याकडे पाहा, जरा त्याचा विचार करा. तुम्हाला ठाऊक आहे, ती एक वाईट गोष्ट आहे. आता, लक्ष घ्या. तो त्यांना कोठून एकत्रित करीत आहे, "पृथ्वीच्या चारी कोप्यांतून." ते आता सर्व वादाची समासी करणारी कृती करण्यासाठी एकत्रित करीत आहे. वचनाप्रमाणे सर्व वादाची समासी करणारी अंतिम कृती "हर्मिगिदोन" येथे असेल. समजले?
फिकट घोड़यावर स्वार झालेला ज्यात्यावर "मृत्यू" हे नाव ल्यावलेले आहे. "मृत्यू" ख्रिस्तविरोधी! लक्षपूर्वक एका. ख्रिस्तविरोधी, प्रथम सप्रदाय (ज्याविषयी वाद करू शकत नाही.); त्याच्या ईजबेल साबत, वचनापिष्ठ वेश्या आहे, तिच्या मुली प्रोटेस्टंटसह, आता एकतेसाठी त्यांना एकत्रित करीत आहे!
काय तुम्ही एकले बांटिस्ट लोक येथे त्या दिवशी काय बोलले होते? "ओह, आम्ही त्यांच्याबरोबर एकत होणार नाही, परंतु आम्ही—आम्ही त्यांच्याशी मित्रत्वाने आणि उदार
राहू. आम्ही त्याच्या मंडलीत सामील होणार नाही. परंतु..." तुम्ही तसे आहात तुम्ही तसच आहात; जसे वचनात सांगितले आहे. समजले? समजले? ह्या प्राचीन वेश्येची पहिली स्थिती पाहा.
310 आता येथे ते त्यांना स्वतःला एकत्रित करून, सर्व वादाची समाप्ती करणाया हर्मगिदोन युद्धाकडे येत आहेत, आणि मिश्र रंगाच्या घोड्यावर, एक पांढर्या संगाचा घोडा, एक लाल संगाचा घोडा, एक काळ्या संगाचा घोडा ह्यासाठी येत आहे. हे तीन भिन्न अधिकार राजकीय आहेत, राजकीय—राजकीय अधिकार, आत्मिन्द्र अधिकार आणि भूतांच्या आत्म्याद्वारे नियंत्रित अधिकार, जे ख्रिस्तविरोधी आहे. हे सर्व एकत्र मिसळले असता, तुम्हाला फिकट रंग मिळतो, तो ह्या फिकट गुण्युलीत दिसणाया घोड्यावर स्वार आहे. बरोबर आहे. आता लक्ष्य द्या. पाहा, तो कशावर स्वार आहे, ह्या फिकट दिसणाया, करकड्या रंगाच्या घोड्यावर जो काळा, लाल आणि पांढरा रंग मिळून बनवलेला आहे. तो युद्धासाठी येत आहे, स्वगारखालील प्रत्येक राष्ट्रातून त्याचे लोक एकत्र करीत आहे! दानिएलांना त्या स्वप्नाचा अर्थ सांगितला नाही का, आणि रोमच्या, प्रत्येक राष्ट्रातून लोखंडाचे भाग पसरताना पाहिले नाही काय? येथे ते सर्व येऊन एकत्र होत आहेत.
आता तुम्ही हे संपविण्याच्या वेळी, काही मिनिटासाठी, शांत बसा आणि लक्ष्यपूर्वक ऐका.
311 ते आता हे करण्यासाठी एकत्रित होत आहेत, पृथ्वीच्या चारही कोप्यांतून त्याच्या लोकाना एकत्र आणण्यासाठी एक फिकट, असाक, तीन संगाच्या, मिश्र घोड्यावर स्वार होऊन फिरत आहे. तो स्वार एकच व्यक्ती आहे!
312 आता प्रकटीकरण 19 मध्ये, केवळ तोच तयार होत नाही, परंतु ख्रिस्त ही त्याला भेटण्यासाठी सिद्ध होत आहे. ते युद्ध अटीताचे आणि जातार असेल. ख्रिस्त प्रकटीकरण 19 मध्ये त्याची प्रजा पृथ्वीच्या चारही कोप्यांतून एकत्र करीत नाही, कारण तेथे थोडेच लोक उरलेले असतील, तो काय करीत आहे? तो त्यांना स्वगारच्या चारही कोप्यांतून एकत्र करीत आहे. आपण त्या, "वेदीखालील आत्म्याविषयी," उच्या रात्री पाहू, आणि तुम्ही पाहता की हे बरोबर आहे, किंवा नाही. स्वगारच्या चारही कोप्यांतून तो त्याच्या लोकाना एकत्र करीत आहे, पांढर्या घोड्यावर स्वार आहे!
313 त्याची एक नाव आहे. ते मृत्यू नाही, परंतु, "परमेश्वराचे वचन" जीवन आहे. आमेन. आणि परमेश्वराने त्याच्या जाधव(मांडीवर) येथे लिहिले "परमेश्वराचे वचन." तेथेच फक्त जीवन आहे. कारण परमेश्वरच एकटा सार्वकालिक जीवनाचा स्त्रोत आहे. (परमेश्वराचे जीवन) झाले? ते बरोबर आहे? [मंडली म्हणते, "आमेन."—सम्पा.]
314 आणि त्याच्यावर "जीवन," लिहिलेले आहे. तो पांढर्या घोड्यावर स्वार आहे. आणि येथे एक पुरुष आहे. ज्याच्याकडे ती मिश्र अधिकार एकत्रित आहेत, ज्यास "मृत्यू" म्हणतात, तो त्य


text:
वंचित बहुजन आघाडीचे नेते प्रकाश आंबेडकर सोलापूरातून लढणार | Pandharpur Live
वंचित बहुजन आघाडीचे नेते प्रकाश आंबेडकर सोलापूरातून लढणार
वंचित बहुजन आघाडीचे नेते प्रकाश आंबेडकर यांनी आपण सोलापूर लोकसभा मतदारसंघातून निवडणूक लढविणार असल्याची घोषणा अकोल्यात केली. वंचित आघाडीचे नेते लक्ष्मण माने यांनी सोलापूर मतदारसंघातून माझ्या नावाची घोषणा केल्याने मला लढावेच लागेल. आज लढण्याचा निर्णय कायम आहे, मात्र उद्या काय होईल हे मी काय सांगू शकत नाही असेही त्यांनी स्पष्ट केले. प्रकाश आंबेडकर यांनी रविवारी अकोल्यात पत्रकार परिषद घेतली त्यावेळी ते बोलत होते.
प्रकाश आंबेडकर हे आपल्या अकोला या गृह लोकसभा मतदारसंघातून निवडणूक लढविणार आहेत. सोबतच आता सोलापूरमधून लढण्याचा निर्णय घेतल्याने ते दोन लोकसभा मतदारसंघातून निवडणूक लढविणार हे निश्चित मानले जात आहे. दरम्यान, आंबेडकरांच्या निर्णयामुळे सोलापूरात तिरंगी लढत होणार असून, शिंदे यांच्या अडचणीत भर पडणार आहे. तसेच वंचित बहुजन आघाडी आणि काँग्रेस यांच्यात आघाडी होणार नसल्याचेही यामुळे स्पष्ट झाले आहे.
२०१४ साली भाजपचे शरद बनसोडे यांनी सुशीलकुमार शिंदे यांना मोठ्या मताधिक्याने धक्कादायकरित्या पराभव केला होता. मात्र, हे सर्व विसरून सुशीलकुमार शिंदे पुन्हा नव्या जोमाने कामाला लागले आहेत. दरम्यान, भाजपकडून उमेदवार कोण याचा संभ्रम कायम आहे. विद्यमान खासदार शरद बनसोडे यांचे तिकीट कापण्याची शक्यता वर्तविली जात आहे. राज्यसभेचे खासदार अमर साबळे यांच्यासह गौडगाव मठाचे डॉ. जयसिद्धेश्वर शिवाचार्य महास्वामी यांचे नाव भाजपकडून सध्या चर्चेत आहे. या दोघांपैकी एक, प्रकाश आंबेडकर आणि सुशीलकुमार शिंदे अशी तिरंगी लढत होऊ शकते. असे झाल्यास भाजपचे पारडे जड मानले जाऊ शकते.


text:
| ६० |
| वय | २८ |
| लिंग | जी |
| नंबर | WXQ7019003 | 249/15/57 |
|------|------------|-----------|
| मतदाराचे पूर्ण नाव | शेख दिल्लाबदेबेग अ सलार |
| पतीचे नाव | शेख अ सलार |
| घर क्रमांक | ६७ |
| वय | ३० |
| लिंग | जी |
| नंबर | WXQ6698609 | 249/15/60 |
|------|------------|-----------|
| मतदाराचे पूर्ण नाव | बागवान शबान हमीद |
| पतीचे नाव | बागवान हमीद |
| घर क्रमांक | ६७ |
| वय | ८० |
| लिंग | जी |
* DELETED – पुरुषवीणीसुरास वगळलेले मतदार
पृष्ठ ३
| नंबर | WXQ6991061 | 249/15/61 |
|------|------------|-----------|
| मतदाराचे युगः | बागवान मुस्ताक फिदाउल्ला |
| नाव | बागवान मुस्ताक |
| वडिलांचे नाव | बागवान फिदाउल्ला |
| घर क्रमांक | ५७ |
| वय | ४९ |
| लिंग | पु |
| नंबर | WXQ7039670 | 249/15/64 |
|------|------------|-----------|
| मतदाराचे युगः | बागवान अलीम आ कादर |
| नाव | बागवान अलीम |
| वडिलांचे नाव | बागवान अ कादर |
| घर क्रमांक | ५१ |
| वय | २२ |
| लिंग | पु |
| नंबर | WXQ1429364 | 249/15/67 |
|------|------------|-----------|
| मतदाराचे युगः | अल्कुटे अमरनाथ |
| नाव | अल्कुटे अमरनाथ |
| वडिलांचे नाव | अल्कुटे अमरनाथ |
| घर क्रमांक | ८८/८ |
| वय | ३३ |
| लिंग | बी |
| नंबर | WXQ6110894 | 249/15/70 |
|------|------------|-----------|
| मतदाराचे युगः | चक्काण कपिल नंदकुमार |
| नाव | चक्काण नंदकुमार |
| वडिलांचे नाव | चक्काण नंदकुमार |
| घर क्रमांक | ३१ |
| वय | २७ |
| लिंग | पु |
| नंबर | WXQ2009900 | 249/15/73 |
|------|------------|-----------|
| मतदाराचे युगः | साकुडे दिविका जयशिंग |
| नाव | साकुडे जयशिंग |
| वडिलांचे नाव | साकुडे जयशिंग |
| घर क्रमांक | १५० |
| वय | ३३ |
| लिंग | बी |
| नंबर | WXQ2703171 | 249/15/76 |
|------|------------|-----------|
| मतदाराचे युगः | सुखराई श्रुतिका संजय |
| नाव | सुखराई संजय |
| वडिलांचे नाव | सुखराई संजय |
| घर क्रमांक | ३०१ |
| वय | २८ |
| लिंग | बी |
| नंबर | WXQ6583850 | 249/15/79 |
|------|------------|-----------|
| मतदाराचे युगः | मादास नागराज हणमुंड |
| नाव | मादास हणमुंड |
| वडिलांचे नाव | मादास हणमुंड |
| घर क्रमांक | ९०६ |
| वय | ३६ |
| लिंग | पु |
| नंबर | WXQ2009249 | 249/15/82 |
|------|------------|-----------|
| मतदाराचे युगः | शेख नुरुल्लाहजी हाजी इकबाल |
| नाव | शेख हाजी इकबाल |
| वडिलांचे नाव | शेख हाजी इकबाल |
| घर क्रमांक | ३०८ |
| वय | ३३ |
| लिंग | बी |
| नंबर | WXQ2703320 | 249/15/85 |
|------|------------|-----------|
| मतदाराचे युगः | खान फजानाबगम अजमल |
| नाव | खान अजमल |
| वडिलांचे नाव | खान अजमल |
| घर क्रमांक | १२२ |
| वय | ४७ |
| लिंग | बी |
| नंबर | WXQ6698765 | 249/15/88 |
|------|------------|-----------|
| मतदाराचे युगः | कुरेशी सलमान रजाक |
| नाव | कुरेशी रजाक |
| वडिलांचे नाव | कुरेशी रजाक |
| घर क्रमांक | ९०७ |
| वय | २३ |
| लिंग | पु |
| नंबर | WXQ6991095 | 249/15/62 |
|------|------------|-----------|
| मतदाराचे युगः | बागवान निलोफर मुस्ताक |
| नाव | बागवान निलोफर |
| वडिलांचे नाव | बागवान निलोफर |
| घर क्रमांक | ५७ |
| वय | ४२ |
| लिंग | बी |
| नंबर | WXQ7083058 | 249/15/65 |
|------|------------|-----------|
| मतदाराचे युगः | बागवान करिश्मा सलीम |
| नाव | बागवान सलीम |
| वडिलांचे नाव | बागवान सलीम |
| घर क्रमांक | ५७ |
| वय | २२ |
| लिंग | बी |
| नंबर | WXQ991103 | 249/15/68 |
|------|------------|-----------|
| मतदाराचे युगः | अतार निलोफर इस्माइल |
| नाव | अतार इस्माइल |
| वडिलांचे नाव | अतार इस्माइल |
| घर क्रमांक | ८० |
| वय | २२ |
| लिंग | बी |
| नंबर | WXQ2009892 | 249/15/71 |
|------|------------|-----------|
| मतदाराचे युगः | परेलकर ज्योती महादेव |
| नाव | परेलकर महादेव |
| वडिलांचे नाव | परेलकर महादेव |
| घर क्रमांक | ८८/८ |
| वय | ३९ |
| लिंग | पु |
| नंबर | WXQ2703510 | 249/15/74 |
|------|------------|-----------|
| मतदाराचे युगः | शेख फरीद बाशायियाँ |
| नाव | शेख बाशायियाँ |
| वडिलांचे नाव | शेख बाशायियाँ |
| घर क्रमांक | ९०/९०० |
| वय | ३३ |
| लिंग | पु |
| नंबर | WXQ6583835 | 249/15/77 |
|------|------------|-----------|
| मतदाराचे युगः | मेगरी मनोज वस्तराव |
| नाव | मेगरी वस्तराव |
| वडिलांचे नाव | मेगरी वस्तराव |
| घर क्रमांक | ९०६ |
| वय | ४९ |
| लिंग | पु |
| नंबर | WXQ2009223 | 249/15/80 |
|------|------------|-----------|
| मतदाराचे युगः | शेख हाजी इकबाल म हनीफ |
| नाव | शेख म हनीफ |
| वडिलांचे नाव | शेख हाजी इकबाल |
| घर क्रमांक | ९०८ |
| वय | ६० |
| लिंग | पु |
| नंबर | WXQ658386


text:
सीमोल्लंघन: शिक्षण Live
पूर्ण वेळ सर्चमध्ये काम करण्याखेरीज २०१४-१५ मध्ये ५८ निर्माणी सर्चच्या विविध कार्यक्रमांत स्वयंसेवक म्हणून सहभागी झाले. यात शस्त्रक्रिया शिबीरे (२०), आमची निरोगी आश्रमशाळा (११), तंबाखूमुक्ती अभियान (९), निर्माण शिबिरांचे समन्वयन (६), दवाखाना (५), दारूबंदी सर्वे (४), लकव्याच्या रुग्णांचे अपंगत्व मोजण्यासाठी सर्वे (१), सौर उर्जा प्रणाली (१) आणि दंतवैद्यकीय शिबीर (१) इ. कार्यक्रमांचा समावेश होता. यात विशेष गोष्ट म्हणजे अवैद्यकीय स्वयंसेवकांची मोठी संख्या ! या मित्रमैत्रीणींमुळे सर्चच्या कामांत हातभार लागतो व त्यांचेही नयी तालीम पद्धतीने शिक्षण होते. सर्च ही निर्माणसाठी हक्काची संस्था असल्याने येणाऱ्या वर्षात अधिक स्वयंसेवकांसाठी अशा संधी निर्माण करण्याचा प्रयत्न निर्माणची टीम करेल.
सालाबाद प्रमाणे यावर्षीही ९ ते १२ मार्च दरम्यान शोधग्राम मध्ये मेजर सर्जरी कॅम्प उत्तम रीतीने पार पडला. शिबिरादरम्यान एकूण ९६ रुग्णांच्या शस्त्रक्रिया गेल्या. निर्माणच्या १० डॉक्टरांच्या चमूने शिबिरादरम्यान विविध कामात हातभार लावला. यातील काहींच्या बोलक्या प्रतिक्रिया
शस्त्रक्रिया शिबिरादरम्यान शिकायला मिळालेल्या गोष्टी -
जिथे पूर्ण वेळ सर्जन्स उपलब्ध नाहीत अशा ठिकाणी शिबिराच्या माध्यमातून पेशंट्स जमा करून शस्त्रक्रिया करता येतात आणि त्याही माफक दारात! ही गोष्ट या शिबिर या माध्यमाचे महत्व समजावून गेली.
शस्त्रक्रिया म्हणाल्यावर रूग्ण (आणि नातेवाईक) धास्तावलेले असतात. सोबतच आजार आणि उपचाराबाबत असणाऱ्या गैर-समजुती असतातच. म्हणूनच शिबिराच्या आदल्या दिवशी सर्व रुग्ण व नातेवाईकांना शस्त्रक्रियेपूर्वी आणि शस्त्रक्रियेनंतर काय करायला हवे व काय नको हे समजावून सांगितले जाते. यातून फक्त शस्त्रक्रियेचीच नाही तर रुग्णाच्या पूर्ण एकूण स्वास्थ्याच्या जवाबदारीची जाणीव आम्हाला झाली.
सहकार्याची भावना व पडेल तेव्हा काम करायची तयारी; हे माझे, हे तुझे काम असे न करता, डॉक्टर्स, सिस्टर्स आणि इतर सहकाऱ्यांसोबत समोर येईल ते काम करण्यामुळे कामाला येणारी गती, उत्साह आणि आनंद आला.
वस्तूंचा योग्य व माफक वापर, तसेच वापरत असलेल्या वस्तूप्रती व रुग्णांप्रती जपलेली आपलेपणाची, जवाबदारीची भावना, डॉक्टर्स, सिस्टर्स, कर्मचारी, रूग्ण सर्वांना एकच जेवण देताना दिसून आलेला समत्वभाव सर्चच्या टीमकडून शिकता आला.
कॉलेजमध्ये आत्तापर्यंत न पाहिलेले रूग्ण, शस्त्रक्रिया पाहायला मिळाल्या. ऑपरेशन थिएटर मध्ये वावरताना तिथले रितीरिवाज, नियम समजावून घेण्यास मदत झाली. यातून वाचनाचे विषयही सापडले.
मॉनिटरिंग दरम्यान रुग्णांच्या फाईल्समध्ये नोंदी करताना सुसूत्रता राखण्याची गरज, रुग्णांची बोलताना घ्यावयाची काळजी, कशी घ्यावी हे समजले.
काम करताना होणाऱ्या चुका, आणि त्या टाळण्यासाठी घ्यायची काळजी समजली.
डॉक्टर व रुग्णातील संबंधातला मोकळेपणा, सहकार्य, प्रेम आणि एकूण शिबिराची कौटुंबिक आखणी आणि आदरातिथ्य हा एक अभूतपूर्व अनुभव होता.
सुरज म्हस्के, _EMAIL_
शस्त्रक्रिया शिबिरामध्ये माझं शस्त्रक्रिया व वैद्यकशास्त्राबद्दल, माणसाच्या कार्यक्षमतेबद्दल, नियोजनाबद्दल आणि माझ्या स्वतःबद्दल अस विविध अंगांनी लर्निंग झालं.
शस्त्रक्रिया (पाहताना) ती खूप अवघड पद्धत वाटली, परंतु त्यामधली एकामागून एक होणारी प्रत्येक छोटी गोष्ट सोपी व सहज होती. प्रत्येकाला विशिष्ट काम आणि त्याची नेमकी पद्धत समजावून सांगितली तेव्हा ते काम आपल्यालाही Possible आहे हे ध्यानात आलं.
सर्जन व त्यांची टीम आणि सर्चची पूर्ण टीम सकाळपासून एक जेवणाचा ब्रेक सोडला तर सतत काम करत होते आणि मला येवढ्या कार्यक्षमतेची व उर्जेची गरज आहे आणि ते होऊ शकते हे लर्निंग झालं. शिबिरादरम्यान होणारं एवढं काम नियोजनामुळेच शक्य झालं. योग्य नियोजन असल्यास मर्यादित वेळात आणि मर्यादित लोकांमध्येही काम यशस्वीरित्या पार पडू शकते हे समजलं.
कॉलेजच 'गॅदरिंग' चालू असताना मी या कामासाठी आलो. त्यामुळे मला माझा आनंद कशात आहे हे ओळखता आलं. आणि सर्च मध्ये होळी खेळताना देखील फारच मजा आली.
- रोहित गणोरकर, _EMAIL_
गेल्या ४ महिन्यात मी दोन (सर्जरी) camps attend केले. यातला पहिला कॅम्प म्हणजे माझ्यासाठी खुला झालेला अगणित नवीन अनुभवांचा खजिनाच होता. मग ते शोधग


text:
| १८७ | ०३३३३००२०००४०० | ८०० |
| 133 | वावल्हे मारोतराव कठाळु | क्रांती नगर | १६० | ०३३३३००२०००४५० | ८०० |
| 134 | माने पार्वतीबाई केऱबाजी | महाविर नगर | १६७ | ०३३३३००२०००४८१ | ८०० |
| 135 | माने केऱबाजी लक्ष्मणराव | महाविर नगर | १६८ | ०३३३३००२०००४८२ | ८०० |
| 136 | सोलके गंगाबाई नागोराव | कोल्होवडा,पुर्णा | १६८ | ०३३३३००२०००४६९ | ८०० |
| 137 | मैनबाई सुपसिंह ठाकुर | महाविर नगर | १६९ | ०३३३३००२०००४६८ | ८०० |
| 138 | घुले रेणुकाबाई जनार्धन | महाविर नगर | १६२ | ०३३३३००२०००४३० | ८०० |
| 139 | गायकवाड जिजाबाई गंगाधर | अशोक रोड,पुर्णा | १६३ | ०३३३३००२०००४७३ | ८०० |
| 140 | गवक्षी इंद्राबाई लिबाजी | अशोक रोड,पुर्णा | १६० | ०३३३३००२०००४६८ | ८०० |
| 141 | म जाफर बाबान साब | महाविर नगर | १६१ | ०३३३३००२०००४६८ | ८०० |
| 142 | बनसोडे जनाबाई लक्ष्मणराव | महाविर नगर | १६४ | ०३३३३००२०००४८९ | ८०० |
| 143 | शे बबु शे फरीद | मस्तानपुरा | २६८ | ०३३३३००२०००४०८२ | ८०० |
| 144 | हफीजाबी खाजाखाँ | मस्तानपुरा | २६६ | ०३३३३००२०००४३१ | ८०० |
| 145 | म.फारुख म शुकर | मस्तानपुरा | २६२ | ०३३३३००२०००४७१ | ८०० |
| 146 | इंदुबाई शिवांकर साखेरे | मस्तानपुरा | २६७ | ०३३३३००२०००४७६ | ८०० |
| 147 | डुबे चंद्रकलाबाई नागोराव | मस्तानपुरा | २६४ | ०३३३३००२०००४७१ | ८०० |
| 148 | खमर्लबी शे सरवर | मस्तानपुरा | २६७ | ०३३३३००२०००४८० | ८०० |
| 149 | रजुबी स ताल | मस्तानपुरा | ३०० | ०३३३३००२०००४६३ | ८०० |
| 150 | शे सरवर शे बिबन | मस्तानपुरा | ३०३ | ०३३३३००२०००४६३ | ८०० |
| 151 | हमीदाबी हमीदखाँ पठाण | मस्तानपुरा | ३१३ | ०३३३३००२०००४७४ | ८०० |
| 152 | खाजाबी मियाखाँ | मस्तानपुरा | ३१६ | ०३३३३००२०००४६३२ | ८०० |
| 153 | बुंदेले ताराबाई रामचंद्र | रेल्वे पोलीस क्वार्टर | ९० | ०३३३३००२०००४७४ | ८०० |
| 154 | हलीमाबी स युसुफ | शास्त्रीनगर | २४७ | ०३३३३००२०००४३३ | ८०० |
| अ.क्र. | लाभार्थ्याचे नाव | पत्ता | प्रोसीडिंग | बँक खाता क्रमांक | मासिक दर |
|-------|----------------|------|------------|------------------|---------|
| 175 | रशिदाबी शे बाबा कुरेशी | शास्त्रीनगर | 291 | 093888002001003 | 800 |
| 176 | सुजादबी वजीर खान | शास्त्रीनगर | 298 | 093888002001007 | 800 |
| 177 | अमीनाबी शे युसुफदीदीन | शास्त्रीनगर | 266 | 093888002000611 | 800 |
| 178 | वेड एकनाथ तुल्लशीराम | डॉ. आंबेडकर नगर | 517 | 093888002000780 | 800 |
| 179 | रेवताबाई भुजाजी मल्हारे | डॉ. आंबेडकर नगर | 530 | 093888002000846 | 800 |
| 180 | वाघमारे जयवंताबाई पांडुरंग | डॉ. आंबेडकर नगर | 537 | 093888002000633 | 800 |
| 181 | वाळहे सुदरबाई मारोती | डॉ. आंबेडकर नगर | 556 | 093888002001202 | 800 |
| 182 | सुगरायी शे मो जाफर | डॉ. आंबेडकर नगर | 557 | 093888002000619 | 800 |
| 183 | शे महाद रशिद शे सरवर | डॉ. आंबेडकर नगर | 598 | 093888002000608 | 800 |
| 184 | किशन अप्पाराव डोगरे | डॉ. आंबेडकर नगर | 567 | 093888002000692 | 800 |
| 185 | म यासीन म सरवर | डॉ. आंबेडकर नगर | 566 | 00938880002001199 | 800 |
| 186 | उबोर गंगाबाई आबाजी | डॉ. आंबेडकर नगर | 573 | 093888002001097 | 800 |
| 187 | मासे साईबाई दामु (ताईबाई) | डॉ. आंबेडकर नगर | 590 | 093888002001261 | 800 |
| 188 | शे महेमुदाबी शे बुहाण | डॉ. आंबेडकर नगर | 596 | 093888002000813 | 800 |
| 189 | पंडीत पांडुरंग हौसाजी | डॉ. आंबेडकर नगर | 597 | 093888002000728 | 800 |
| 190 | इंगोले लक्ष्मीबाई उत्तम | डॉ. आंबेडकर नगर | 616 | 093888002001166 | 800 |
| 191 | पुंडगे शंताबाई विठल | डॉ. आंबेडकर नगर | 618 | 093888002001221 | 800 |
| 192 | नरवाडे सुशिलाबाई माणिकराव | डॉ. आंबेडकर नगर | 620 | 093888002000836 | 800 |
| 193 | टेबेर कलुबाई लिंबाबाजी | डॉ. आंबेडकर नगर | 626 | 093888002000798 | 800 |
| 194 | मुनावर बेगम शब्बीरखॉ | डॉ. आंबेडकर नगर | 627 | 093888002000762 | 800 |
| 195 | रुख्यायीबी शे इस्माइल | फुले नगर | 809 | 093888002000679 | 800 |
| 196 | सुर्यवंशी बच्छीराम नागोराव | शिवाजी रोड, कोल्होवाड | 6 | 093888


text:
Donald Trump fired James Comey because he refused to end Russia investigation Marathi Articles | मोकाटांची मनमानी | Loksatta महाराष्ट्र शहर मुंबई ठाणे नवी मुंबई पुणे नागपूर नाशिक औरंगाबाद कोल्हापूर देश-विदेश क्रीडा ट्रेंडिंग पाककृती दिवाळी अंक २०१६ अर्थसत्ता मनोरंजन अग्रलेख संपादकीय अन्वयार्थ व्यक्तिवेध लाल किल्ला प्रचारभान मनोयोग जगत्कारण उलटा चष्मा संस्कृतिसंवाद सह्याद्रिचे वारे समोरच्या बाकावरून अभंगधारा कथा अकलेच्या कायद्याची कळण्याची दृश्यं वळणे मानव-विजय बुकमार्क देशकाल अर्थ विकासाचे उद्योग लोकमानस व्यूहनीती अन्यथा विशेष आजचे राशीभविष्य साप्ताहिक राशिभविष्य जीवनशैली लाईफस्टाईल हेल्दी लिव्हिंग लव्ह डायरिज लेख
चतुरंग लोकरंग बालमैफल व्हिवा वास्तुरंग करिअर वृत्तान्त अर्थवृत्तान्त लोकप्रभा अन्य नवनीत के.जी. टू कॉलेज टेकKNOW लोकभ्रमंती कॅम्पसकट्टा व्हीलड्राइव्ह लोकआरोग्य लोकशिवार फोटो व्हिडिओ ब्लॉग बेंचर्स ई-पेपर Font Problem Privacy Policy RSS Feed Site Map आमच्या विषयी संपर्क 28 July 2017
महाराष्ट्र शहर मुंबई ठाणे नवी मुंबई पुणे नागपूर नाशिक औरंगाबाद कोल्हापूर देश-विदेश क्रीडा मनोरंजन संपादकीय अग्रलेख अन्वयार्थ व्यक्तिवेध राशीभविष्य लाईफस्टाईल हेल्दी लिव्हिंग लव्ह डायरिज लेख चतुरंग लोकरंग बालमैफल व्हिवा वास्तुरंग करिअर वृत्तान्त अर्थवृत्तान्त अन्य पाककृती अर्थसत्ता के.जी. टू कॉलेज नवनीत टेकKNOW लोकभ्रमंती कॅम्पसकट्टा व्हीलड्राइव्ह लोकआरोग्य लोकशिवार ट्रेंडिंग फोटो व्हिडिओ News Flashबीडीडी चाळ पुनर्विकास : वरळीत एल अ‍ॅण्ड टी उत्सूकमहिलांचा विनयभंग करणाऱ्यास अटकपालिका रुग्णांना 'बासमती' जेवणसचिनने जागवल्या १९९८च्या शारजातील आठवणीपुरुषांच्या तक्रारींसाठीही स्वतंत्र व्यवस्था करा!
मुखपृष्ठ » संपादकीय » अग्रलेख » मोकाटांची मनमानी प्रतिक्रिया मोकाटांची मनमानी
म्हणूनच ट्रम्प यांनी एफबीआयच्या प्रमुखांना दूर केले
लोकसत्ता टीम | Updated: May 12, 2017 4:40 AM अमेरिकेचे राष्ट्राध्यक्ष डोनाल्ड ट्रम्प. रशियाप्रकरणी आपली चौकशी होऊ नये म्हणूनच ट्रम्प यांनी एफबीआयच्या प्रमुखांना दूर केले, असा समज तेथील जनतेचा झाला असून तो अनाठायी म्हणता येणार नाही.
धडाडी म्हणजे पुढचा-मागचा विचार न करता वाटेल ती कृती करणे असे वाटणाऱ्या जगभरातील नेत्यांचे डोनाल्ड ट्रम्प हे मुकुटमणी. त्यांनी आपल्या ताज्या धडाडीदर्शक निर्णयाद्वारे अमेरिकी अंतर्गत गुप्तचर यंत्रणेचे, म्हणजे फेडरल ब्यूरो ऑफ इन्व्हेस्टिगेशन, एफबीआयचे प्रमुख जेम्स कोमी यांना सरळ पदावरून दूर केले. एफबीआयचे प्रमुख कोमी हे किती उत्तम कामगिरी करीत आहेत, ते किती धडाडीचे आहेत आणि आपल्याला त्यांचे कसे कौतुक आहे असे संदेश ट्वीट करून काही दिवस उलटायच्या आत ट्रम्प यांचे कोमी यांच्याबद्दलचे मत बदलले आणि त्यांनी ही कारवाई केली. एफबीआयच्या प्रमुखाची नियुक्ती ही दहा वर्षांसाठी असते. कोमी यांनी जेमतेम तीन वर्षे पूर्ण केली आहेत. ते माजी अध्यक्ष बराक ओबामा यांच्या काळात नेमले गेले. यंदाच्या जानेवारी महिन्यात अध्यक्षपदाची सूत्रे हाती घेतल्यानंतर ट्रम्प हे कोमी यांच्या संदर्भात काही निर्णय घेतील, असे बोलले जात होते. परंतु ट्रम्प यांनी तसा निर्णय घेतला नाही आणि उलट आपला कोमी यांच्यावर किती विश्वास आहे, अशीच बतावणी सातत्याने केली. गतसाली ऐन निवडणुकीच्या काळात या कोमी यांनी ट्रम्प यांच्या प्रतिस्पर्धी हिलरी क्लिंटन यांच्या खासगी मेल वापरण्याच्या कृतीवर टीका केली होती. त्या वेळी ट्रम्प यांनी असे धैर्य दाखवणाऱ्या कोमी यांचे कौतुकच केले. त्यानंतर दोन वेळा ट्रम्प यांनी कोमी यांची स्तुती केली. आणि अचानक अध्यक्षांनी त्यांना काढूनच टाकले. हे का घडले?
महिन्यात फक्त १५ दिवस काम करतात शिवाजी साटम, पण त्यांचे मानधन वाचून तुम्हीही व्हाल थक्क!१३ वर्षांपासून बेकायदा टोलवसुलीबिल गेट्स नव्हे, तर 'ही' आहे जगातील सर्वाधिक श्रीमंत व्यक्तीभाजपशी सोयरिकीने शरद यादव अस्वस्थकाजोलने करणबद्दल केलं हे मोठं वक्तव्यनवनैतिकतेची नौटंकी
यातील सर्वात महत्त्वाचे कारण म्हणजे कोमी करीत असलेली रशिया आणि ट्रम्प यांच्यातील साटेलोटय़ाची चौकशी. ट्रम्प यांना निवडणुकीच्या काळात रशियाकडून विविध मार्गानी रसद पुरवली गेली. ती आर्थिक नव्हती. तर ट्रम्प यांच्या प्रतिस्पर्धी हिलरी क्लिंटन यांची बाजू जास्तीत जास्त लंगडी करणे हे या रसद


text:
When to buy an Insurance? | कोणत्या वयात खरेदी करावा विमा आणि काय आहेत याचे फायदे ! | तरुणाई डॉट कॉम
Home » When to buy an Insurance? | कोणत्या वयात खरेदी करावा विमा आणि काय आहेत याचे फायदे !
१ प्रतिक्रिया / पैसाच पैसा
तज्ञांच्या म्हणण्यानुसार, कोणत्याही प्रकारच्या अकस्मात जोखमी किंवा दुर्घटनांपासून स्वतःचे आणि कुटुंबाचे रक्षण करण्यासाठी २० व्या वर्षी जीवन विमा उतरवावा. कमी प्रीमियम दर हा याचा फायदा आहे.
आजच्या धकाधकीच्या आयुष्यात (Hectic life) कधीही कोणासोबतही कोणतीही दुर्घटना (Accidents) घडू शकते. अशा परिस्थितीत आपल्या कुटुंबाला (Family) आर्थिक समस्यांपासून (Financial Problems) वाचवण्यासाठी सर्वांनीच विमा पॉलिसीचा (Insurance policy) आधार घ्यायला हवा. पण, यासाठी योग्य ती विमा पॉलिसी निवडणे हे अत्यंत गरजेचे आहे. जेणेकरून, ती आपल्यासाठी आणि आपल्या स्वप्नांसाठी गरज पडल्यास फायद्याची ठरू शकेल.
०१) योग्य वेळी पॉलिसी घेणे अत्यंत गरजेचे आहे.
विमा पॉलिसी खरेदी करण्याबाबत लोकांच्या मनात अनेक प्रश्न असतात की, ही विमा पॉलिसी कधी आणि कोणत्या वयात खरेदी करावी आणि कोणता विमा प्लॅन त्यांच्यासाठी योग्य असेल. या सर्व प्रश्नांची उत्तरे आम्ही आपल्याला देणार आहोत.
०२) कोणत्या वयात खरेदी कराल विमा पॉलिसी?
२० व्या वर्षी जीवन विमा उतरवल्यास, कमी प्रीमियम दराचा फायदा आहे.
२५ व्या वर्षी टर्म विमा घेणाऱ्या व्यक्तीला ३० वर्षांच्या कालावधीसाठी एकूण ०७ हजार रुपयांचे प्रीमियम भरावे लागते तर,
३० वर्षीय व्यक्तीला त्यावेळी पॉलिसी घेतल्यास ०९ हजार रुपयांचे प्रीमियम भरावे लागते. याचाच अर्थ, वय जास्त असल्यास जीवन विमा पॉलिसीचे प्रीमियमही अधिक भरावे लागतील.
०३) कमी वयातच करा आरोग्य विमा!
जीवन विम्यासारखाच आरोग्य विमाही कमी वयातच उतरवणे गरजेचे आहे. असे केल्यास आपण योग्य आरोग्य विमा योजनेमुळे कोणताही रोग झाल्यास त्याच्या इलाजासाठी वर्षानुवर्षे कव्हर करत राहतो. जीवन आणि आरोग्य विम्याप्रमाणेच घराचा विमा उतरवणेही गरजेचे आहे. हे करताना आपल्या सर्व गोष्टींचे योग्य ते मूल्यमापन करा जेणेकरून, या सर्व गोष्टींचे योग्य ते लाभ आपल्याला मिळू शकतील.
विमा खरेदी करण्यासाठी योग्य वय काय? हे आज हा लेख वाचून आपल्या लक्षात आलेच असेल. अशाच नव नवीन विषयांवर आणखी लेख वाचण्यासाठी आमच्या तरुणाई पोर्टलला नक्की भेट द्या.
एकवचनी: 1 विचार "When to buy an Insurance? | कोणत्या वयात खरेदी करावा विमा आणि काय आहेत याचे फायदे !"


मुंबई, दि. 16 : कोकणातील ग्रामीण भागातील विविध प्रश्न, खारभूमीचे प्रश्न, बंदरे, जेट्टी, मच्छिमारांचे प्रश्न, अतिवृष्टी आणि वादळामुळे झालेले नुकसान अशा विविध विषयांच्या अनुषंगाने काल महसूल, ग्रामविकास, बंदरे आणि खारजमीन विकास विभागाचे राज्यमंत्री श्री. अब्दुल सत्तार यांनी या चारही विभागांचा आढावा घेतला. कोकणातील सर्व जिल्ह्यातील आमदारांनी सहभागी होत आपापल्या मतदारसंघांचे प्रश्न मांडले. कोकण हा किनारपट्टीचा प्रदेश असून नुकतेच झालेले वादळ आणि अतिवृष्टीमुळे विविध प्रश्न निर्माण झाले आहेत. सर्व विभागांनी समन्वयाने काम करुन कोकणातील पायाभूत सुविधांची निर्मिती, ग्रामीण पर्यटन, खारभूमी, बंदरे, जेट्टीविषयक प्रश्न जलदगतीने सोडवावेत, असे निर्देश राज्यमंत्री श्री. अब्दुल सत्तार यांनी संबंधीत विविध विभागांच्या अधिकाऱ्यांना यावेळी दिले.
कोकणातील जेट्टी आणि बंदरांविषयक विविध प्रश्न, सागरमाला योजनेची अंमलबजावणी, सीआरझेडसंबंधीत विविध विषय या अनुषंगाने केंद्रीय मंत्र्यांना भेटून त्यांच्याशी चर्चा करुन हे प्रश्न सोडविण्यासाठी पुढाकार घेऊ, असेही राज्यमंत्री श्री. अब्दुल सत्तार यांनी यावेळी सांगितले.
सह्याद्री राज्य अतिथीगृह येथे झालेल्या या बैठकीस उद्योग राज्यमंत्री तथा रायगड जिल्ह्याच्या पालकमंत्री कुमारी अदिती तटकरे, खासदार विनायक राऊत, खासदार राजेंद्र गावीत, आमदार सर्वश्री दिपक केसरकर, महेंद्र थोरवे, महेंद्र दळवी, राजन साळवी, वैभव नाईक, दौलत दरोडा, श्रीमती गीता जैन, शेखर निकम, रवींद्र पाठक, श्रीनिवास वनगा, शांताराम मोरे, योगेश कदम, माजी खासदार शिवाजीराव आढळराव पाटील, महसूल विभागाचे अपर मुख्य सचिव नितीन करीर, विभागीय आयुक्त आण्णासाहेब मिसाळ, ठाण्याचे जिल्हाधिकारी राजेश नार्वेकर, महाराष्ट्र मेरीटाईम बोर्डाचे मुख्य कार्यकारी अधिकारी अमित सैनी, रायगड जिल्हा परिषद मुख्य कार्यकारी अधिकारी किरण पाटील, पालघर जिल्हा परिषद मुख्य कार्यकारी अधिकारी सिद्धाराम सालीमठ यांच्यासह विविध विभागांचे वरिष्ठ अधिकारी, कार्यकारी अभियंते आदी मान्यवर उपस्थित होते.
यावेळी उपस्थित सर्व खासदार, आमदार यांनी त्या त्या भागातील विविध प्रश्न मांडले. नवीन स्थापन झालेल्या पालघर जिल्ह्यातील जिल्हा परिषदेतील रिक्त पदे भरण्याबाबत चर्चा झाली. याबाबत तपासून कार्यवाही करावी, अशा सूचना राज्यमंत्र्यांनी जिल्हा परिषदेच्या मुख्य कार्यकारी अधिकारी यांना दिल्या. कोकणातील खारभूमीला निधी मिळण्याबाबत यावेळी चर्चा झाली. या कामासाठी किमान ३०० कोटी रुपयांचा निधी आवश्यक आहे. यासाठी पुरसा निधी मिळण्यासाठी शासनाकडे पाठपुरावा करु, असे राज्यमंत्री श्री. अब्दुल सत्तार यांनी सांगितले. वादळ आणि अतिवृष्टीमुळे कोकणातील अनेक ग्रामीण रस्ते नादुरुस्त झाले आहेत. हे सर्व रस्ते दुरुस्त करुन कोकणातील ग्रामीण भागातील दळणवळण सुरळीत करणे आवश्यक आहे. याबाबत एक सविस्तर आणि वेगळा प्रस्ताव तयार करुन त्याला वित्त मंत्री आणि मुख्यमंत्र्यांकडे सादर करु, असे त्यांनी सांगितले. कोकण ग्रामीण पर्यटन योजनेसही पुरेसा निधी देऊन कोकणात ही योजना प्रभावीपणे राबविली जाईल, असे ते म्हणाले.
कोकणातील पंचायत समित्या, तहसील कार्यालये यांच्या इमारतींच्या प्रश्नाबाबतही यावेळी चर्चा झाली. जनतेचा दररोज संपर्क येणारी ही कार्यालये असून शासनाच्या बहुतांश योजनांची अंमलबजावणी येथूनच होते. त्यामुळे कोकणात आवश्यकतेनुसार पंचायत समित्या तसेच तहसील कार्यालयांची आवश्यक दुरुस्ती किंवा नवीन इमारती देण्याबाबत प्रस्ताव द्यावेत, त्यावर कार्यवाही करण्यात येईल, असे त्यांनी सांगितले.
राज्यमंत्री तथा रायगड जिल्ह्याच्या पालकमंत्री कुमारी अदिती तटकरे यावेळी म्हणाल्या की, कोकणातील पर्यटनाला चालना देण्यासाठी शासनाने बीच शॅक धोरण आणले आहे. यामुळे स्थानिकांना मोठा रोजगार प्राप्त होणार आहे. याशिवाय कृषी पर्यटन, इको टुरिजम अशा विविध योजना शासन आणत आहे. पर्यटनाला उद्योगाचा दर्जा देण्याचेही विचाराधीन आहे. इज ऑफ डुइंग बिझनेसअंतर्गत आदरातिथ्य क्षेत्रासाठी असलेल्या परवान्यांची संख्या कमी करण्यात आली आहे. याशिवाय कोकणाच्या विकासासाठी राज्य शासनामार्फत विविध योजना राबविण्यात येत आहेत, असे त्यांनी सांगितले. ग्रामविकास, महसूल, खारजमिन आणि बंदरे विभागाच्या अनुषंगाने रायगड जिल्ह्यातील विविध प्रश्न त्यांनी यावेळी मांड